Minuri/sinhala-corpus-wikipedia huggingface dataset:
小奚琴) 1960 කාල වකවානුවේ උතුරු කොරියාව තුල  නිපදවූ වාද්‍ය භාණ්ඩයකි
එය සත්‍ය වශයෙන්ම හේගුම්  (සාම්ප්‍රදායික කොරියානු තත් වාද්‍ය භාණ්ඩයක්) හි තත් හතරක් සහිත නවීකරණයකි
එහි සීරුමාරු ඇණ හේගුම් හි මෙන් ඉදිරියෙන් නොව,වයලීනයේ මෙන් දෙපසින් පිහිටා ඇත
එහි අළුව ද තත් මැදින් නොව වයලීනයේ මෙන් ඉදිරියෙන් වාදනය කරයි
පිටත වෙබ් අඩවි
Sohaegum photo
Sohaegum photo

සමාන ප්‍රතිඵල
හේගුම්
සාම්ප්‍රදායික කොරියානු වාද්‍ය භාණ්ඩ
හූචින්

කොරියානු සංගීත භාණ්ඩ
තත් වාද්‍ය භාණ්ඩ
චන්ද්‍ර දිනදසුන් වලට අනුව බක් මාසයේ 15වන තිථියය මැදින් මාසයේ පුර පක්‍ෂයේ අන්තිම තිථියයි
ආශ්‍රිත ලිපි
 චන්ද්‍ර මාස
 පෝය
 පසළොස්වක
 බක් පසළොස්වක පෝය

බක්
චන්ද්‍ර දිනදසුනේ පුර පක්‍ෂයේ දින
වසර 100,000 ගැටළුව යනු, පෘථිවියට පැමිණෙන සූර්ය කිරණ අනුව පතිතවන විකිරණ ප්‍රමාණය සහ පෘථිවියෙ උෂ්ණත්වය අතර ඇති නොගෙලපීමයි
පෘථිවියට පැමිණෙන විකිරණ ප්‍රමාණය වෙනස් වීම මත බලපාන සාධක නම්, එම විකිරණවල ශක්තිය, සූර්යාට ඇති දුර සහ ධ්‍රැව වල වෙනස් වීමයි
කෙසේවෙතත් සෑම වසර 100,000 වරක් වන ශීත යුග චක්‍රයේ කාලානුරූපව සිදුවන වැඩිවීම් සහ අඩුවීම්, ඉහත සඳහන්කල සාධක සමග සැසඳුකල එකිනෙක අතර නොගැලපීමක් පෙනෙයි
පෘථිවි කක්ෂයෙ සිදුවම වෙනස්වීම් නිසා ලැබෙන විකිරණ ප්‍රමාණය වෙනස්වේ
මෙම වෙනස්වීම වසර 21,000, 40,000, 100,000, සහ 400,000 පමණ සිදුවේ
එම වෙනස්වීම පෘථිවියේ දේශගුණයට( උෂ්ණත්වය වැඩිවීමට ) සෘජුවම බලපාන අතර ශීත යුග චක්‍රයේ ආරම්භය සහ අවසානය නිර්ණය කිරීමේදී ඉතාම වැදගත් සාධකයක්වේ
වර්ණාවලි විශ්ලේෂණ දත්ත වලට අනුව ඉතා බලවත් දේශගුණ විපර්යාසයන් සිදුවන්නේ වසර 100,000 ඇතුලත වුවත් කක්ෂීය බලපෑම ඉතා කුඩාවේ
පෙර දේශගුණික තත්වයන් නිර්ණය කිරීම 

පෙර දේශගුනික තත්වයන් එසේත් නැතිනම් උෂ්ණත්වයන් නිර්ණය කිරීමට අවසාදිත බහුලව යොදාගනු ලබයි
එනමුත් දැනට පවතින උෂ්ණත්වයන් මනින තරම් නිරවැරදි අගයන් නොලැබේ
මෙම මිනුම් ගැනීමට භාවිතා කරන තවත් ප්‍රධාන ක්‍රමයක් නම්, ඔක්සිජන් වල සමස්ථානික විභාජන ක්‍රමයයි
එය දක්වනුයෙ δ18O ලෙසයි
මෙම විභාජන කිරීම පාලනය වන්නේ, අයිස් වල බැඳී පවතින ජල ප්‍රමාණය සහ පෘථිවියේ නිරපේක්ෂ උෂ්ණත්වය මගිනි
වාර්තා සැසඳීම
වාතය සහ මුහුදු අවසාදිත වාර්තා නිර්ණය කරනලද සුර්යාතපනය සමග සසඳන කල එමගින් උෂ්ණත්වය සහ අයිස් ප්‍රමාණය මත බලපෑම් ඇති කරයි
නිකලස් ෂැක්ලෙටන් Nicholas Shackleton  විසින් ඇන්ටාක්ටික් අයිස් හි ඇති δ18O වාතය සහ වර්ණාවලි විශ්ලේෂණ ක්‍රමය මගින් මෙම දත්තයන් ප්‍රස්ථාර ගතකලවිට එය රේඛීය ස්වහාවයක් ගන්නා බව සොයා ගත්තේය
වසර 100,000 අයිස් ප්‍රමාණයෙ වෙනස්වීම සහ මුහුදු මට්ටම් වාර්තාවල කොරල් පරවල වයස නිර්ණය කිරීම් පාදක කොටගෙන වසර දහස් ගණනක කක්ෂීය අනියම් හැසිරීම සොයාගන්නා ලදි
කක්ශීය අනියම් හැසිරීම ගත් කල ගැඹුරු මුහුදේ උෂ්ණත්වයට සෘජුවම බලපාන බව සොයාගන්නා ලදි
එසේම ඇන්ටාක්ටික් හි උෂ්ණත්වය සහ කාබන් ඩයිඔක්සයිඩ් ප්‍රමාණය (CO2) මතද බලපායි
එනම් අනියම් හැසීරීම ක්ෂණයෙන් භූවිද්‍යාත්මකව වාත උෂ්ණත්වය කෙරෙහිත්, ගැඹුරු මුහුදේ උෂ්ණත්වය කෙරෙහිත්, වායුගොලීය කාබන් ඩයිඔක්සයිඩ් ප්‍රමාණය කෙරෙහිත් බලපායි
ගැටලු නිරාකරණය කිරීමේ ක්‍රම

මෙම වසර 100,000 වරක් සිදුවන ක්‍රියදාමය පෘථිවියේ දේශගුණය පාලනය කරනු ලබයි
එහෙත් මෙය වෙන්කර ක්‍රියාදාමය සනාථ කිරීම සඳහා අවශ්‍ය තරම් සාධක වර්ණාවලි අධ්‍යනය මගින් ලබා ගැනීමට අපහසුවේ
එම නිසා මෙම ක්‍රියාදාමයට හේතුවන දීර්ගකාලීන හේතු නිශ්චිතව වෙන්කර දැක්වීමට නොහැකය
සමහර විට මෙම ක්‍රියාවලිය පෘථිවියේ තිබෙන කාලගුණික තත්වයන් නිසා ඇති වු එයට පමණක් අදාල සිද්ධියක් වන්නට පුලුවන
පෘථිවි කාලගුණය සම අවුරුදු 100,000 වතාවක් කිරීමට ඉබේ හැඩගැසී තිබෙනව වන්නට පුලුවන
මෙවන් අවුරුදු 100,000 වතාවක් සිදුවන ක්‍රියාදාමයක් භුතල එකිනෙක ගැටීම නිසා හෝ මුහුදු තල වල ඇතිවන පැතිරීම නිසා, මෙය අවුරුදු මිලියන 1 ට පමණ පෙර සිට ඇති වූවක් ලෙස මතයක් පවති
පෘථිවිය විශ්වයේ ගමන් කරන අන්තරීක මාර්ගය මෙයට යම් බලපෑමක් කරන බව සමහර විද්වත්හු පවසයි
එම මාර්ගයේ ගමන් කරනවිට පෘථිවියට විෂ ඇති විකිරණ වලාකුලු අතරින් ගමන් කිරීමට සිදුවන නිසා පෘථිවි කාලගුණයේ යම් වෙනස් වීමක් ඇති වීමට ඉඩ ඇත
මේවාත් බලන්න
100,000-year_problem
Isotope geochemistry
Milankovitch cycles
Oxygen-18
Paleoclimatology

නිර්දේශයන්

Ice ages
Climatology
Climate history
History of climate variability and change
මිචිගන්හි තර්ජනයට ලක් වූ සතුන්ගේ නාමාවලියට සත්ව විශේෂ 400ක් පමණ අන්තර්ගත වන අතර ඊට තර්ජනයට ලක් වූ, අවදානමට ලක් වූ විශේෂ සහ විශේෂ අවධානයක් ලබා දිය යුතු, ඇමෙරිකා එක්සත් ජනපදයේ සත්ව විශේෂවලට අයත්, මිචිගන්හි වාසය කරන විශේෂද අයත් වේ
මිචිගන්හි අවදානමට ලක් වූ සහ තර්ජනයට ලක් වූ විශේෂ මිචිගන්හි අවදානමට ලක්වූ 
විශේෂ පිලිබඳ පනත මගින් ආරක්ෂා කෙරේ
මෙම පනත 1994 වර්ෂයට අයත් ස්වභාවික සම්පත් හා පරිසර ආරක්ෂක පනතේ කොටසකි
මම විශේෂ පිලිබඳ ලැයිස්තුව 
අවසන් වරට සකස් කරන ලද්දේ 2009 වසරේදීය
එය එහි සයවන ප්‍රතිසන්ස්කරනයයි
මේ වන විට නව විශේෂ 69ක් අළුතෙන් ඇතුලත් කර ඇති අතර විශේෂ 13ක් ඉවත් කර ඇත
අලුතින් එක කල විශේෂ අතර මිරිදිය මට්ටියන් සහ ගොළුබෙල්ලන් ඇතුලත් වේ
මේ අතර විශේෂ අවධානයක් ලබා දියයුතු නමුත් පනත මගින් ආරක්ෂා නොවන සත්ව විශේෂද රජය විසින් හඳුනාගෙන ඇත
මෙම විශේෂ වල සාමාජිකයන් සුළු ප්‍රමාණයක් හෝ ක්‍රමයෙන් අඩු වෙමින් පවතින ප්‍රවනතාවයක් හෝ ඔවුන්ගේ ගහනය පිලිබඳ නිසි තොරතුරු වල ඌනතාවයක් පවතී
මෙම විශේෂ වල සංඛ්‍යාත්මක වශයෙන් අඩුවීමක් උවහොත් එම විශේෂය තර්ජනයට ලක් වූ හෝ අවදානමට ලක් විය හැකි විශේෂ ඝනයට ඇතුලත් කරන අතර අදාල පනත යටතේ සුරක්ෂිත කෙරන අතර වැඩි උවහොත් අදාල ලැයිස්තුවෙන් ඉවත් කරනු ලැබේ
අවදානමට ලක් වූ සහ තර්ජනයට ලක් වූ විශේෂ ෆෙඩරල් අවදානමට ලක් වූ විශේෂ සඳහා වූ පනත යටතටද අයත් වේ
මෙම පනත ශාක සහ සත්ව විශේෂ 1,250 කට වඩා වැඩි ප්‍රමාණයක් ආවරණය කරයි
මෙම විශේෂයන් එක් ලැයිස්තුගතකිරීමකට හෝ දෙකටම අයිති විය හැක
– එක ලැයිස්තුගතකිරීමක පැවතිම මගින් අනිත් ලැයිස්තුගතකිරීමෙහිත් පවතී යන්න තහවුරු කල නොහැක
මිචිගන් ස්වභාවික දත්ත (ලක්ෂණ) සංචිත (MNFI) වැඩසටහන මගින් මෙම අන්තරායට ලක් වූ සහ තර්ජනයට ලක් වූ විශේෂ පිළිබඳව පුළුල් සමීක්ෂණ සහ අධ්‍යයනයන් සිදු කරයි
මෙම (MNFI) වැඩසටහන මුලින්ම ආරම්භ කරන ලද්දේ 1980 වර්ෂයේය
මේ සඳහා ජාතික උරුමයන් නම් වූ වැඩසටහන මූලික වූ අතර ඒ සඳහා පරිසර සංරක්ෂණ වැඩසටහනට (TNC),වෙන් වූ ප්‍රථම අරමුදලින් ප්‍රතිපාදන වෙන් කෙරින
ක්ෂීරපායින්

මිචිගන්හී තර්ජනයට ලක් වූ ක්ෂීරපායි විශේෂ 12 කට වඩා සොයාගෙන ඇත
මේ අතරින් විශේෂ 5ක් තර්ජනයට ලක් විය හැකි මට්ටමේ වන අතර 3ක් තර්ජනයට ලක් වී ඇති අතර 4ක් අන්තරායකාරී මට්ටමට පත්ව ඇත
උභය ජීවීන්

තර්ජනයට ලක් වූ උභය ජීවීන් අතර විශේෂ 5ක් සහ උප විශේෂද ඇතුලත් වේ
මේ අතරින් විශේෂ 2ක් විශේෂ අවධානයට ලක් වූ විශේෂ වන අතර එකක් තර්ජනයට ලක් වූ ඛාන්ඩයේද 2ක් අන්තරායකාරී විශේෂද වේ
ගහනයක් වශයෙන් ගත් විට මිචිගන්හි මොවුන් තර්ජනයට ලක්ව නොමැත
උරගයින්

උරග විශේෂ අතරින් විශේෂ 11ක් තර්ජනයට ලක් වූවන් වේ
මේ අතරින් විශේෂ 6ක් විශේෂ අවධානයට ලක් වී ඇත
විශේෂ 3ක් තර්ජනයට ලක් වී ඇති අතර ඉතිරි 2ක අන්තරායකාරී තත්ත්වයට පැමිණ ඇත
එක විශේෂයක් ෆෙඩරල් අවදනමෙහි තර්ජනාත්මක තත්වයට පත්ව ඇති අතර ත්වට් එක විශේෂයක් ෆෙඩරල් අපේක්ෂිත තත්ත්වයේ පසු වෙයි
කුරුල්ලන්

මිචිගන්හී කුරුළු විශේෂ අතරින් 42ක් තර්ජනයට ලක්ව ඇත
ඒ අතරින් 18ක් තර්ජනයට ලක් වීමේ අවදානමක් ඇත
14ක් තර්ජනයට ලක්ව ඇති අතර 9ක් අන්තරායකාරී තත්වයට පත්ව ඇත
එක විශේෂයක් පමණක් නෂ්ට වී ඇති බව සටහන් වී ඇත
තවත් විශේෂ 2ක් ෆෙඩරල් අන්තරායකාරී තත්වයට පත්ව ඇත
මත්ස්‍යයින්

මේ වන විට මිචිගන්හි තර්ජනයට ලක් වූ මත්ස්‍ය විශේෂ 35ක් සොයාගෙන ඇත
මොවුන් අතරින් විශේෂිත අවධානයක් ලබා දිය යුතු විශේෂ අටක්ද, තර්ජනයට ලක් වූ විශේෂ නවයක්ද වන අතර තවත් විශේෂ නවයක් අන්තරායකාරී විශේෂ යටතට අයත් වේ
මීට අමතරව ප්‍රමාණවත් ගහනයක් පැවති තවත් විශේෂ නමයක් නෂ්ට වී ඇති බවට වාර්තා වී ඇත
ෆෙඩරල් අවදානමට ලක් වූ කිසිඳු මත්ස්‍ය විශේෂයක් මිචිගන් වලින් වාර්තා වී නොමැත
කෘමීන්

සමනලයින් සහ සළඹයන්

තර්ජනයට ලක් වූ සමනල් සහ සළඹ විශේෂ 53ක් පමණ මිචිගන් රාජ්‍යයෙන් වාර්තා වී ඇත
මොවුන් අතරින් විශේෂ 40කට විශේෂ අවධානයක් ලබා දිය යුතු වේ
තවත් 8ක් තර්ජනයට ලක් වී ඇති අතර විශේෂ 5ක් අන්තරායකාරී තත්ත්වයේ පසු වෙයි
තවත් විශේෂ 2ක් ෆෙඩරල් අවදානමට ලක් වී ඇති අතර එක් විශේෂයක් ෆෙඩරල් අවදානමට ලක් විය හැකි තත්වයේ පසු වෙයි
කුරුමිණියන්

මිචිගන් රාජ්‍යයේ තර්ජනයට ලක් වූ කුරුමිණි විශේෂ 6ක් දැක ගත හැක
මේ අතුරින් විශේෂ 3ක් විශේෂ අවදානම් තත්වයේද, විශේෂ 2ක් තර්ජනයට ලක් වුද එකක් අන්තරායකාරිද වේ
තවත් එක් ආකාරයක් නෂ්ට වී ඇත
මෙම විශේෂ 2ක් ෆෙඩරල් අවදනමටද ලක්ව ඇත
රැහැයියන් සහ පළඟැටියන්

මිචිගන්හි තර්ජනයට ලක් වූ රැහැයියන් විශේෂ අතරින් විශේෂ 7ක් තර්ජනයට ලක් වී ඇත
විශේෂ 5ක් විශේෂ අවධානම් මට්ටමේ වන අතර 2ක් තර්ජනයට ලක් වී ඇත
මෙහි ෆෙඩරල් අවධානමට ලක් වූ විශේෂ නොමැත
කූරන් (බත් කූරන්) 

මිචිගන්හි කූරන් විශේෂ 15ක් තර්ජනයට ලක්ව ඇත
මින් 12ක් විශේෂ අවධාන මට්ටමේ පසුවේ
විශේෂ 2ක් තර්ජනයට ලක් වුද, තවත් එක් විශේෂයක් අන්තරායකාරී මට්ටමේද පසුවේ
වත්මන් තත්වය අන්තරායකාරී වන විශේෂ ෆෙඩරල් අවදානමටද ලක්ව ඇත
මී මැස්සන්

මිචිගන්හි තර්ජනයට ලක් වූ මී මැස්සන් විශේෂ 2ක් දැකගත හැක
මොවුන් විශේෂ අවධානයට ලක් වූ විශේෂ වන අතර කිසිවෙක් ෆෙඩරල් අවදානමට ලක්ව නොමැත
මිරිදිය මට්ටියන්

තර්ජනයට ලක් වූ මිරිදිය මට්ටියන් විශේෂ 28ක් හදුනාගෙන ඇත
මේ අතරින් 9ක් විශේෂ අවදානම් මට්ටමේද, 6ක් තර්ජනයට ලක්වූ මට්ටමේද, 13ක් අන්තරායකාරී මට්ටමේද වේ
6ක් ෆෙඩරල් අවදානමටද ලක්ව ඇත
භෞමික සහ මිරිදිය ගොලුබෙල්ලන්

භෞමික සහ මිරිදිය ගොලුබෙල්ලන්  විශේෂ 61ක් මිචිගන්හි හඳුනාගෙන ඇත
ඉන් විශේෂ 38ක් විශේෂ අවධානයටද 10ක් තර්ජනයට ලක් වුවන්ද 13ක් අන්තරයාකාරී මට්ටමට ලක් වුවන්ද වේ
ෆෙඩරල් අවදානමට ලක් වූ ගොළුබෙලි විශේෂ මිචිගන් වලින් වාර්තා වී නොමැත
ඇඟිල්ලන් සහ දෙපියන් බෙල්ලන්

මිචිගන්හි  fingernail and pea clamsවිශේෂ 7ක් විශේෂ අවධානයට ලක්ව ඇත
ෆෙඩරල් අවදානමට අයත් වන එකදු විශේෂයක්වත් නොමැත
මෙහිත් බලන්න
 මිචිගන් රාජ්‍යයේ සතුන්ගේ නාමාවලිය

සටහන්

යොමුව
පොදු වැඩි විස්තර

 

විශේෂිත කරුණු

තර්ජනයට ලක් වූ
රතු තොප්පි අවිච්චියා කාක ගණයට අයත්, ඕස්ට්‍රේලියාවේ දේශීය පක්ෂියෙකි
මොවුන් සොයාගත හැකි වනුයේ මහද්වීපය ඇතුලට වන්නට පිහිටි ලඳු කැලෑ (scrub) සහ විවෘත වනලැහැබ (woodland) වලය
පෙට්‍රොසීඩියා (Petroicidae) පවුලට අයත් බොහොමයක් පක්ෂීන් මෙන් මොවුන්ද ලිංගිකව ද්විරූපී (sexually dimorphic) ය
මොවුන් දිගින් 10.5–12.5 cm (අඟල් 4–5 ) පමන වන අතර, කුඩා තුනී කළු පැහැ හොටක් සහ තද දුඹුරු පැහැ කකුල් හා ඇස් මොවුන් සතු වේ
විශේෂයෙන් හඳුනාගත හැකි රතු පැහැ හිසක් සහ පපු ප්‍රදේශයක්, කළු පැහැ උඩ කොටස සහ කෙලවර සුදු වූ කළු පැහැ පෙඳයක් පිරිමි පක්ෂියා සතු වේ
ගැහැනු පක්ෂියා අළු දුඹුරු පැහැයක් ගනී
මෙම පක්ෂි විශේෂය විවිධත්වයකින් යුතු ගීත ගයන අතර පිරිමි පක්ෂියා ගී ගයනුයේ ගැහැනු පක්ෂීන් ආකර්ශනය කරගැනීමට හා වාසභුමි සීමා ලකුණු කිරීමටය (advertise territories)
මෙම පක්ෂීන් කුඩා කණ්ඩායම් හෝ යුගල වශයෙන් හමු වේ
තවමත් මොවුන්ගේ සාමජ ගති රටා අධ්‍යයනය කර අත්තේ මඳ වශයෙනි
කාක පවුලේ මොවුන්ට හිමි නිශ්චිත ස්ථානය  තවමත් අපහැදිලිය
මොවුන් යුරෝපීය (European) හෝ ඇමරිකානු (American) අවිච්චියන්ට සම්බන්ධ කමක් නැතිමුත් කාක ගණයේ (Passerida) ගී ගයන පක්ෂීන්ගේ (songbird) මුල් අපශාඛාවක් ලෙස දිස්වේ
භූමි පෝෂක රතු කබා අවිච්චියගේ ගොදුරු වනුයේ මකුළුවන් (spider) හා කෘමීන්ය (insect)
මොවුන් බහුලව පැතිරී ඇති පක්ෂි විශේෂයක් වනමුත් මිනිස් ක්‍රියාකාරකම් නිසා සමහර ප්‍රදේශ වලින් ඈත්ව ගොස් ඇත
වර්ගීකරණය
රතු තොප්පි අවිච්චියා මුලින් විස්තර කරන ලද්දේ නිකොලස් අයෙල්වර්ඩ් (Nicholas Aylward Vigors) සහ ‍තෝමස් හොර්ස්ෆීල්ඩ් (Thomas Horsfield) විසින් මෙම පක්ෂියාව දකුණු ඕස්ට්‍රේලියාවේ (South Australia) ස්පෙන්සර් ගල්ෆ් (Spencer Gulf) ප්‍රදේශයේදී හමුවීමෙන් පසුවය
ඔවුන් මෙම පක්ෂියාව මියුසිකාපා ගුඩ්ඉනොවි "muscicapa goodenovi" ලෙස නම් කර මියුසිකාපිඩා (Muscicapidae) පවුල යටතට එක් කරන ලදී
ගුඩ්ඉනොවි (goodenovii) යන නාමය කාර්ලිසල්හි බිෂොප්වරයා (Bishop of Carlisle) සහ ලිනියන් සමාජයෙහි (Linnean Society) පලමු භාණ්ඩාගාරික වූ පූජ්‍ය සැමුවෙල් ගුඩ්ඉනෆ් (Samuel Goodenough) හට ගෞරවයක් වශයෙනි
රතු තොප්පි අවිච්චියා පසුව පෙට්‍රොයිකා (Petroica) ගණයට මාරුකරන ලදී
මෙම පක්ෂියාගේ ගල් මත වසා සිටීමේ පුරුද්දට අනුව පෙට්‍රොයිකා යන නම තැනී ඇත
පැරණි ග්‍රීක (Ancient Greek) වචන වන පෙට්‍රෝ (petro) - ගල සහ ඔයිකොස් (oikos) - ගෙය යන වචන එකතු කර පෙට්‍රොයිකා යන වචනය තනා ඇත
මෙම පක්ෂියා ගහණය තුල අති රතු හෝ රෝස පැහැ පපු ප්‍රදේශයක් සහිත පක්ෂීන් පස් දෙනාගෙන් එක් අයෙකු වන අතර , මොවුන් ඉඔප්සල්ට්‍රියා (Eopsaltria) ගණයේ "කහ අවිච්චියන්ගෙන්" වෙනස් "රතු අවිච්චියන්" ලෙස හැඳින් වේ
මොවුන් අමරිකානු අවිච්චියා (American) හෝ යුරෝපීය අවිච්චියාට (European) නෑදෑකමක් නැතිමුත් මොවුන් නම් කර ඇත්තේ යුරෝපීය අවිච්චියාට අනුවය
ඕස්ට්‍රේලියානු අවිච්චියා පෙට්‍රොසීඩියා (Petroicidae) හෝ  ඉඔප්සල්ට්‍රියා (Eopsaltria) පවුල යටතට නම් කිරීමට පෙර මොවුන් විස්ලර් පවුලේ පැචිසෙපලිඩේ (Pachycephalidae) යටතට වර්ගීකරණය කර තිබුණි
සිබ්ලි (Sibley)  හා ඇල්කුඉස්ට්ගේ (Ahlquist) ඩීඑන්ඒ - ඩීඑන්ඒ  දෙමුහුන්කරණ (DNA-DNA hybridisation) අධ්‍යයනයන්ට අනුව මොවුන් ඝර්ම කලාපීය හා ඕස්ට්‍රේලියානු  පාර්ඩලොට්ස් (pardalotes), ෆේරි-රෙන්ස් (fairy-wrens) හා හනීඊටර්ස් (honeyeaters) හා බොහොමයක් කාක වර්ග අයත් වන කෝවිඩා (Corvida) පාර්වොර්ඩර් (parvorder)  වර්ගයට ඇතුලත් කරන ලදී
පසුව සිදු කරන ලද අණුක පර්යේෂණයකදී තහවුරු වී ඇත්තේ මොවුන් ගී ගයන (songbird) පක්ෂීන්ගේ පරපුරට අයත් කාක ගණයේ අපශඛාවක් බවය
මොවුන්ගේ උප විශේෂ තවම හඳුනාගෙන නැති අතර එකම හඳුනාගත් භූමිය අනුව විචලනය වනුයේ ගැහැණු පක්ෂියගේ පිල් කලබ වියලි ප්‍රදේශ වලට වන්නට සුදු පැහැයක් ගැනීමයි
න්‍යශ්ටිය (nuclear) හා මයිටොකොන්ඩ්‍රියා ආශ්‍රිත ඩීඑන්ඒ  (mitochondrial DNA) අනුව කරන ලද පරීක්ෂණ වලදී තහවුරු වී ඇත්තේ රතු තොප්පි අවිච්චියාගේ ජාන ලෝහිත අවිච්චියාට (scarlet robin) සමීප බවයි. 

නිල වශයෙන් රතු තොප්පි අවිච්චියා (Red-capped robin) ලෙස හැඳින්වූවද මොවුන් රතු හිස් (red head), රතු තොප්පි (red cap), රතු පපු (red breast), රතු උගුරු (red throated) අවිච්චියා ලෙසද හැඳින්වේ
කිම්බර්ලි (Kimberley) ප්‍රාන්තයේ මොවුන්ව කුබුරි (kuburi) ලෙසද හැඳින්වේ
විස්තරය

අවිච්චියගේ කුඩාතමයා වන රතු තොප්පි අවිච්චියා සෙ
10.5-12.5 (අඟල් 4-5) දිගින් යුක්ත වන අතර, අත්ත‍ටු අතර දිග සෙ
15-19.5 (අඟල් 6-8) හා බර ග්රෑම් 7-9 (අවුන්ස 0.25-0.31) අතරය
මොවුන්ගේ පිරිමි හා ගැහැණු පක්ෂීන් විශාලත්වයෙන් සමාන වේ
පෙට්රොකයිකා (petroica) ගණයේ අනෙක් පක්ෂීන්ට වඩා මොවුන්ගේ පාද දිගින් වැඩිය
පිරිමි පක්ෂියාට වෙන් කර හඳුනාගත හැකි රතු පැහැ හිසක් හා පපු ප්‍රදේශයක් ඇත
මොවුන්ගේ උඩ කොටස කළු පැහැයක් ගන්නා අතර සුදු පැහැ උරස් දණ්ඩක් හා අග කොටස සුදු පැහැ කළු පෙඳයක් ඇත
මොවුන්ගේ යට කොටස හා උරස් ප්‍රදේශය සුදු පැහැයක් ගනී
මොවුන් සතු සෑම පැහැයක්ම එකිනෙකට තියුණු ලෙස වෙන් වෙන්ව නිරූපනය වේ
ගැහැණු පක්ෂියගේ උඩ කොටස අළු-දුඹුරු පැහැයක් ගන්නා අතර, ලා රතු පැහැයක් හිසේ දක්නට ඇත
ගැහැණු පක්ෂියාගේ යට කොටස සුදු පැහැයක් ගන්නා අතර සුදු පැහැ ඉරි සහිත තද දුඹුරු පැහැ පියාපත් ඇත
සමහර ගැහැණු පක්ෂීන්ගේ පපු ප්‍රදේශය ලා රතු පැහැයක් ගනී
ගැහැණු හා පිරිමි පක්ෂීන් දෙදෙනාටම තද දුඹුරු පැහැ ඇස් හා පාද ද, කළු පැහැ හොටක්ද ඇත
නොවැඩුනු පිරිමි පක්ෂීන්, ගැහැණු පක්ෂීන්ගේ ස්වරූපයක් ගන්නා අතර, දෙවන වර පිහා‍ටු හැළීමෙන් (moult) පසු පිරිමි පක්ෂීන් ඔවුන්ගේ වැඩිහිටි පිහා‍ටු ආකාරය ලබා ගනී
රතු තොප්පි අවිච්චියා වසරකට වරක් පිහා‍ටු හැළීම සිදු කරයි
මෙය දෙසැම්බර් - අප්‍රේල් මාස අතර සිදුවේ
රතු තොප්පි අවිච්චියාගේ පිහා‍ටුවල රත් පැහැයට වගකියනුයේ රතු කේටෝ-කෙරොටිනොයිඩ් වර්ණක වන කැන්තසාන්තින් (canthaxanthin) සහ ඇඩොනිරුබින් (adonirubin) ය
පක්ෂියාට මෙම වර්ණක සංශ්ලේෂණය කරගත නොහැකි නිසා මොවුන් මෙම වර්ණක  ආහාර මගින් ලබා ගනී
කැරොටිනොයිඩ් වර්ණක මොවුන්ගේ ප්‍රතිශක්තිකරණයට හා පරිවෘතීය ක්‍රියා වලට වැදගත් නිසා පිහා‍ටු වල වර්ණ ලබා ගැනීමට පක්ෂියා හොඳ සෞඛ්‍ය තත්වයකින් සිටිය යුතුය
මේ නිසා රතු පැහැ පිහා‍ටු පිරිමි පක්ෂියාට අනාගත සහකරුවන් ලබා ගැනීමට වැදගත් වේ
වික්ටොරියා ප්‍රාන්තයේ ටෙරික් ටෙරික් ජාතික උද්‍යානයේදී (Terrick Terrick National Park) කරන ලද අධ්‍යයනයකින් පෙනී ගියේ හොඳ සෞඛ්‍ය තත්වයකින් හා සඵල ප්‍රජනන හැකියාවකින් යුතු පිරිමි පක්ෂීන් එම වසරේ පිහා‍ටු හැළීමෙන් පසු වඩා දීප්තිමත් පිහා‍ටු ලබාගත් බවයි. පිරිමි පක්ෂියාගේ වයස හා සෞඛ්‍ය තත්වය, ඔවුන්ගේ අභිජනන කාලයේ සඵලතාව ගැන අනාවැකි ලබා දේ
වැඩුනු පිරිමි පක්ෂියාට වසරක කාලයක සිට අහිජනන හැකියාව ලැබෙනමුත් ඔවුන්ගේ ප්‍රජනන සඵලතාව අඩුය
වාර්තාගත වැඩිම වයස පක්ෂියා වන අවුරුදු 5 මාස 7ක් වයසැති පක්ෂියා හමුවී අත්තේ දකුණු ඕස්ට්‍රේලියාවේ බෙවර්ලි (beverly) හිදී 1990දී ය
මොවුන්ගේ විවිධ හඩවල් පටිගත කර ඇති අතර මේවා කිංකිණි නාද (tinkle) සහ අපරික්ෂාකාරී නාද (blurt) ගීත ලෙස විස්තර කර ඇත
ඕස්ට්‍රේලියානු භූමි ප්‍රදේශය තුල මෙම නාද සමාන වුවද, වෙන් වූ දූපතක් වන රොට්නෙස්ට් දූපත (Rottnest Island) තුලදී මෙම නාද සපල ගීත බවට පත් වනුයේ කලාතුරකිනි
මෙම පක්ෂි විශේෂය ගිනි දළු අවිච්චියා (Flame Robin) සහ ලෝහිත අවිච්චියා (Scarlet Robin) සමඟ ව්‍යාකූල වන නමුත් පිරිමි පක්ෂියාගේ රතු පැහැ හිස හා ප්‍රමාණයෙන් කුඩා බව නිසා වෙන් කර හඳුනා ගත හැක
තවද ගිනි දළු අවිච්චියාට ඇත්තේ තද අළු පැහැ උඩ කොටසකි
මෙම විශේෂ වල නොවැඩුනු ගැහැණු  පක්ෂීන් හඳුනා ගැනීම අපහසු වුවද, ලා රතු පැහැ හිස හා සුදු පැහැ යට කොටස නිසා වෙන් කර හඳුනා ගත හැක
පැතිරීම සහ වාසභූමි
රතු තොප්පි අවිච්චියා ටස්මේනියාව (Tasmania), කේප් යෝර්ක් (Cape york), ටොප් එන්ඩ් (Top end) හා කිම්බර්ලි යන ප්‍රදේශ වල හැර ඕස්ට්‍රේලියාවේ අනෙකුත් ප්‍රදේශ වල දක්නට ලැබේ
කැන්ගරු දූපත (Kangaroo Island) හැර, රොටන්ස් දූපත්, ග්‍රීන්ලි හා පියර්සන් දූපත් හා අයර් පෙනිසියුලා (Eyre penisula) හිදී මෙම පක්ෂීන්ගේ වෙරලබඩ ජනාවාස දක්නට ලැබේ
විශාල ප්‍රදේශයක පැතිරී ඇති නමුත් මොවුන් සමහර ප්‍රදේශ වල දුර්ලභය
මහා බාධක පරය (Great Divine Range), මහද්වීපයේ දකුණු වෙරළබඩ හා දේශාංශ 20 ආශ්‍රිත ප්‍රදේශ වල මොවුන් දුර්ලභය
මොවුන්ගේ සංචරණ රටා ගැන අධ්‍යනය කර ඇත්තේ මඳ වශයෙන් වන අතර බොහෝ විට මොවුන් සංචරනයේ යෙදෙන්නේ අභිජනන කාලයෙන් පිටතදී වන්නට හැකිය
බොහොමයක් දකුණු දිග ප්‍රදේශ වල මොවුන් දැකගත හැකි වුවද, මොවුන් නුල්බෝර් තැනිතලාව (Nullabor plain), දකුණු ඕස්ට්‍රේලියාවේ ඇඩෙලයිඩ් ප්‍රන්තය හා මධ්‍ය වික්ටෝරියා (Victoria) ප්‍රදේශ වල දැකගත හැක්කේ ග්‍රීෂ්ම හා වසන්ත කාලයට එන අමුත්තෙක් ලෙසයි
රතු තොප්පි අවිච්චියා මොවුන්ගේ නෑදෑ විශේෂ මෙන් නොව වියලි කලාපීය වාසභූමි ප්‍රිය කරයි
නමුත් මොවුන්ගේ නෑදෑ  විශේෂයක් වන ලෝහිත අවිච්චියන් ප්‍රිය කරන්නේ තෙත් වනාන්තරය
රතු තොප්පි අවිච්චියා වියලි ඒකාසියා (Acasia), කැලිට්‍රිස් (Callitris) මිශ්‍ර ලඳු කැලෑ  හෝ විවෘත බිම් වාස භුමි ලෙස ප්‍රිය කරයි
මෙම වාස භූමි අභිභවනය කරගෙන ඇත්තේ මුල්ගා (Mulga), ජොර්ජියානා ගිඩී (Gorgiana gidi), රාස්බෙරි ජෑම් (Ruspberry jam), කළු සයිප්‍රස් පයින් (Black cyprus pine), සුදු සයිප්‍රස් පයින් (White cyprus pine), කෘෂ සයිප්‍රස් පයින් (Slender cyprus pine), යන ශාක විශේෂද, කාසියා (Cassia), හොප්-බුෂ් (Hop-bush), එමු-බුෂ් (Emu-bush) හා ස්පිනිෆෙක්ස් (Spinifex) යන යටි වියන් (Understory) පඳුරු වර්ගය
තර්ජන
මෙම පක්ෂි විශේෂය මිනිසුන් විසින් හා භූදර්ශනය මගින් අඩු සැලකිල්ලට ලක් කර ඇත
කලකට ඉහතදී මොවුන් බටහිර සිඩ්නි ලඳු බිම් වන කම්බර්ලන්ත තැනිතලාව (Cumberland plain) ප්‍රදේශයේ බහුලව දක්නට ලැබුනද දැන් බොහොමයක් පක්ෂීන් සිඩ්නි ද්‍රෝනියෙන් (Sidney basin) අතුරුදහන්ව ගොස් ඇත
එසේම මොවුන් ක්වීන්ස්ලන්තයේ රොක්හැම්ටන් (Rockhampton) අවට ප්‍රදේශ හා බටහිර ඕස්ට්‍රේලියාවේ වීට් බෙල්ට් (Wheat belt) ප්‍රාන්තයෙන්ද වඳව ගොස් ඇත
ෆෙරල් පූසන් (Ferel cat), රතු තොප්පි අවිච්චියන්ගේ හා තවත් පක්ෂි විශේෂ කීපයක් වන ඕස්ට්‍රේලියානු රාවන් (Australian raven), අළු උල්ලෝගම් කුරුල්ලන් (Grey Shrike thrush),  අළු ගෝඝාතක කුරුල්ලන් (Grey Butcherbird), හා සුදු පෙඳ වාචාලයා (White browed Babbler) යන පක්ෂීන්ගේ කූඩු ආක්‍රමණය කර කුඩා පැටවුන් ආහාරයට ගනී
විලෝපීයතාව මොවුන්ගේ කූඩු විනාශ වීමට ප්‍රධානම හේතුව වන අතර දුබුරු හිසැති පැණි කන (Brown headed Honeyeater), පක්ෂියා මොවුන්ගේ බිත්තර මත යැපෙන බවට එක් වරක් වාර්තා වී ඇත
හැසිරීම

සාමාන්‍යයෙන් රතු තොප්පි අවිච්චියන් සාමාජිකයන් අටේ කණ්ඩායම් වශයෙන් හමු වූවද, වසන්ත හා ශීත කාලයට මොවුන් යුගල වශයෙන් දක්නට ලැබේ
මොවුන් කාක ගණයේ අනෙකුත් කුඩා කෘමි භක්ෂක පක්ෂි විශේෂ සමග මිශ්‍ර විශේෂ රංචු (mixed species flocks) වශයෙන්ද එකතු වී සිටිනු දක්නට හැකිය
මොවුන් සමඟ රංචු සාදන අනෙකුත් පක්ෂි විශේෂ වන්නේ විලී වෙරළ ව‍ටුවා (Wille wagtail), දකුණුදිග සුදු මුහුණු කුරුල්ලා (Southern whiteface), රූෆස් විස්ලර් (Rufos whistler),  ක්වීන්ස්ලන්තයේ කළු මුහුණු කැලෑ වැහිලිහිනියා (Black-faced woodswallow), චෙස්නට්-රම්ප්ඩ් ‍තෝන්බිල් (CHestnut-rumped thornbill), බෆ් රම්ප්ඩ් ‍තෝන්බිල් (Buff-rumped thornbill) සහ බටහිර ඕස්ට්‍රේලියාවේ රටමැද ‍තෝන්බිල් (Inland thornbill) ය
රතු අවිච්චියා සාමාන්‍යයෙන් ලැගුම් ගන්නේ පහත් භූමියෙන් මඳක් උඩට නෙරා ඇති ස්ථාන වලය
මොවුන් නිතරම ත‍ටු ගසන අතර පෙඳයද සොලවයි. ඉතා ක්‍රියාශීලී සත්වයින් වන මොවුන් එක් ඉරියවුවක බොහෝ වේලාවක් ‍රැදී නොසිටී. ගැහැණු පක්ෂියා තරමක් හීලෑ බවට වාර්තා වන අතර පිරිමි පක්ෂියා මිනිස් ඇසුරෙන් ඈත්ව සිටී. 

අභිජනන කාලයට, රතු තොප්පි අවිච්චියන් දේශභූමික(terretorial) වන අතර, හෙක්ටයාර 0.25-1.2ත් අතර ප්‍රදේශයක් අත්පත් කර ගනී
පක්ෂීන් යුගල වසන්තයේ වෙන්ව යන තුරු ඔවුන්ගේ දේශභූමියේ වාසය කරයි
පිරිමි පක්ෂියා තම දේශභූමියේ සීමාවේ ලැගුමක සිට උස් හඬින් ගී ගයා තමන්ගේ අයිතිය නිවේදනය කරන අතර මෙම ප්‍රදේශය ආක්‍රමණය කිරීමට එන අනෙකුත් පිරිමි පක්ෂීන්ට ක‍ටුක බැණ වැදීම් වලින් අභියෝග කරයි
ගැහැණු පක්ෂියා ඇයගේ බිත්තර බීජෞෂණය කරන විටදී වරක් පිරිමි පක්ෂීන් දෙදෙනෙකු එකිනෙකාට මීටරයක් පමණ ඈතින් සිට ත‍ටු ගසමින් ආක්‍රමණශීලී රංගනයකින් තැන ගැනීමට එකිනෙකාට මුහුණ දී ඇත
ගැහැණු හා පිරිමි පක්ෂීන් දෙදෙනාම මොවුන්ගේ පටිගත කරන ලද ගීත නාද වලට ප්‍රතිචාර දක්වා ඇත
පිරිමි පක්ෂියාට ලෝහිත අවිච්චීයන්ගේ ආක්‍රමණ වලට එරෙහිව සටන් කිරීමටද, පසුව පැමිණෙන විරුද්ධවාදීන් ගෙන් දේශභූමිය ආරක්ෂා කර ගැනීමටද සිදුවේ
බොහෝ බාල වයස්කාර රතු තොප්පි අවිච්චියන්, වැඩිහිටියන් විසින් අත්පත් කරගත් දේශභූමි වල වාසය කිරීමට අපොහොසත් වන අතර, අත්පත් කර නොගත් නව බිම් කරා යාමට ඔවුන්ට සිදුවේ
දැනට වාර්තා වී ඇති විශාල තම ව්‍යාප්තිය වන්නේ ටෙරික් ටෙරිච් ජාතික උද්‍යානය (Teric teric national park) හරහා ගොවි බිම් (farmland) වල සිට උතුරු වික්ටෝරියාහි ගන්බවර් වනාන්තරය (Gunbower state forest) දක්වා කිලෝමීටර 36ක ප්‍රදේශයක් ය
පෝෂ්‍ය කිරීම
රතු තොප්පි අවිච්චියන්ගේ ආහාර වනුයේ කෘමීන් හා අනෙකුත් කුඩා ආත්‍රපෝඩාවන් (Arthropoda) ය
බටහිර ඕස්ට්‍රේලියාවේ කම්බල්ඩා (Kambalda) ප්‍රදේශය අසලදී මොවුන් ගැන කරන ලද අධ්‍යයනයකදී අනාවරණය වුයේ මොවුන්ගේ ආහාරයෙන් 96%ක් ම සමන්විත වනුයේ කුරුමිනියන්ගෙන් (beetle) හා කුඹින්ගෙන් (Ants) බවය
අනෙකුත් ගොදුරු වලට අයත් වනුයේ මකුළුවන්, අනෙකුත් කෘමීන් වන ඕස්ට්‍රේලියානු ප්ලාග් පලඟැටියා (Australian plauge locust), පිලවු හා වැඩුනු සමණළයින් වන ජියෝමීටර පිලවා (geometer moths ), බත්කූරන් (dragonflys), වන්දන් (mantises), ඈන්ට් ලයන් (antlions), සත්‍ය මකුණන් (true bug), චීන මකුණන් විශේෂ වන ලිගායිඩේ (Lygaidae) හා ෂෙලිඩ් මකුණන් (Shelid bug), විවිධාකාරයේ කුරුමිණියන්, කන්වෑයන් (earwigs), මැස්සන් වර්ග වන ඉහඳ මැස්සන් (blow-fly) හා අස් මැස්සන් (horse-fly) ය
මොවුන්ට වාසරව (airbone) සිටියදී හදිස්සියෙන් පැන ගොදුරු ඩැහැගත හැකි නමුත්, රතු තොප්පි අවිච්චියා බොහෝ විට ගොදුරු කර ගන්නේ බිම මත සිටින ගොදුරුය
සමහරක් අවස්ථාවන් හිදී මොවුන් බිම් මට්ටමෙන් මීටර 3ක් පමණ උස්ව ඇති ගස්කොළන් වල ඇති ගොදුරු, ලැගුම් ගෙන සිටියදීම ඇහිඳ ගනී
ගොදුර බොහෝ විට අල්ලා ගනුයේ බිම මතදී වන අතර සමහර කෘමි වර්ග ගොදුරු කර ගන්නේ වාසරව සිටියදී ය
මොවුන් වාසි ලක්ෂ්‍යය (vantage point) ලෙස පහත ඇති අත්තක් යොදා ගනී
අභිජනනය
මොවුන්ගේ අභිජනන කාලය අගෝස්තු සිට ජනවාරි දක්වා මාස පහක කාලයක් පවතී
මේ එක් කාලයකදී පැටවු තුන් දෙනෙකු දක්වා මොවුන් හදා වඩා ගනී
පිරිමි පක්ෂියා සුදුසු ගස් දෙබලක තම ශරීරය අතුල්ලමින්, සැලෙන හඬින් ගී ගයමින්,  කූඩුව සෑදීමට සුදුසු තැනක් ගැහැණු පක්ෂියාට යෝජනා කරයි
ගැහැණු පක්ෂියා වඩාත් සුදුසු ස්ථානය ‍තෝරාගන්නා තුරු පිරිමි පක්ෂියා තැන් කීපයක් යෝජනා කරන අතර, අනතුරුව ගැහැණු පක්ෂියා තනිවම කූඩුව සාදයි
මොවුන්ගේ කූඩුව ගැඹුරු මණ්ඩාවක ආකාරයට මනා ලෙස, සිනිඳු වියලි තණ කොළ හා රිටි සුඹුළු වලින් තනා ඇත
කූඩුව ඇලවීම සඳහා මකුළු දැල්, ලොම් හා පිහා‍ටු යොදා ගන්නා අතර කූඩුව තනනුයේ ගස් දෙබලක හෝ පඳුරු මතය
මෙම කූඩු ලයිකන (lichen) වලින් සරසා ඇත්තේ වටාපිටාව සමඟ මිශ්‍ර කර නිගෝපනය කිරීමටය
මඳ වශයෙන් නිල් පැහැ අඳුරු සුදු පැහැ බිත්තර දෙකේ සිට තුන දක්වා වූ බිත්තර ප්‍රමානයක් ගැහැණු පක්ෂියා දමන අතර මේවා ප්‍රමාණයෙන් මිලි මීටර 16 * 13 (අඟල් 0.6 * 0.5) පමණ වේ
කාලානුක්‍රමිකව මෙම බිත්තර තද අළු-දුඹුරු පැල්ලම් සහිත මඳ වශයෙන් අළු හෝ දුඹුරු පැහැයට හැරේ
පැටවුන් පෝෂණය කිරීම ගැහැණු හා පිරිමි පක්ෂීන් දෙදෙනාම සිදු කලද බීජෞෂණය (inhibitation) හා බීජ උෂ්ණ කිරීම (brood patches) ගැහැණු පක්ෂියා පමණක් සිදු කරයි
සාමාන්‍යයෙන් පිරිමි පක්ෂියා කූඩුවේ හෝ ගසක අත්තක සිට විපරමින් බලා සිටින අතර ගැහැණු පක්ෂියා ආහාර සොයා ගිය විටදී බීජ උෂ්ණ කිරීමද සිදු කරයි
වටාපිටාවෙහි විලෝපිකයන් සිටී නම් මොවුන් ඉක්මනින් පැටවුන් පෝෂණය කර ඉගිලී යයි
අතිරික්ත යුගලන සංවාසය හා සංසසේචනය සුලභ වන අතර 23% කූඩු ද 37% බීජ උෂ්ණ කිරීම් ද ඔවුන් ‍රැක බලා ගන්නා පිරිමි පක්ෂියාගෙන් වෙනස් පක්ෂියෙකුගේ වෙයි
අතිරික්ත යුගලන සංවාසයෙන් ඇති වන පැටවු පිරිමි පක්ෂීන් වීමට බොහෝ ඉඩක් ඇති බවටද පරීක්ෂණ මඟින් සාක්ෂි ලැබී ඇත
අනෙකුත් සියළුම කාක වර්ගයට අයත් පක්ෂීන් මෙන් මොවුන්ගේ පැටවු උපදින්නේ අන්ධව හා සිහින් පිහා‍ටු තට්‍ටුවකින් වැසීය
දවස් හතක් ගිය පසු මොවුන් පියාපත් දිග හරින අතර සති දෙකකින් මොවුන්ට පියෑඹීමට හැකි වේ
කුඩා පක්ෂීන් කූඩුව හැර ගොස් සති තුනක් යන තුරු වැඩිහිටි පක්ෂීන් මොවුන්ව පෝෂණය කරන අතර මොවුන්ට ලබා දෙන ආහර අතරට මකුළුවන්, කෘමීන් වන මැස්සන් හා පිලවුන් ද අයත් වේ
ගැහැණු පක්ෂියා ඊලඟ වරට නිඩායනය අරඹන විට පිරිමි පක්ෂියා පැටවුන් පෝෂණය කිරීම ආරම්භ කරයි
නව දකුණු වේල්සයෙහි කූමා (Cooma) ප්‍රදේශය අසලදී කරන ලද අධ්‍යයනයකදී පෙනී ගියේ තනි අභිජනන වසරක් නම් අභිජනන කාළයෙන් සති හතරත් හයත් අතර කාලයකදී හා වසරකදී අභිජනන දෙකක් සිදුවේ නම් අභිජනන කාළයෙන් සතියක් අතුලතද පිහා‍ටු වැඩෙන පැටවුන් උපන් දේශභූමියෙන් විසිරී යන බවයි. දිගු අභිජනන වාර හා බහුගුණික අභිජනන සෞම්‍ය දේශගුණය හා අධික විලෝපීයතාවයට අනුවර්තනය වීමක් ලෙස සිදුවේ
සාමාන්‍යයෙන් වසරකට පැටවුන් දෙදෙනෙක් පමනක් පිහා‍ටු වැඩීම සිදුවී දේශභූමියෙන් විසිරී යයි
රතු තොප්පි අවිච්චියාගේ අභිජනන පරපෝෂීන් (brood parasite) ලෙස වාර්තා වනුයේ පඳුරු කුකූ (bush cuckoo), සුදුමැලි කුකූ (pallid cuckoo), හෝර්ස්ෆීල්ඩ් ලෝකඩ පැහැ කුකූ (Horsefield bronze-cuckoo) හා කළු කන් කුකූ (black-eared cuckoo) ය
ගැහැණු කුකූ පක්ෂීන් තම බිත්තර රතු තොප්පි අවිච්චියාගේ කූඩුවෙහි තැන්පත් කරන අතර ඉන් පසු අවිච්චියන් සිතනුයේ මේ බිත්තර තමන්ගේ කියාය
ටෙරික් ටෙරික් ජාතික උද්‍යානයේදී කරන ලද අධය්‍යනයකදී පෙනී ගියේ හෝර්ස්ෆීල්ඩ් ලෝකඩ පැහැ කුකූ පක්ෂීන්ගේ පරපෝෂිත කිරීම් මෙහිදී හමුවී නොමැත්තේ රතු තොප්පි අවිච්චියන් කලහකාරී ලෙස මොවුන්ව තම දේශභූමියෙන් පන්නා දමන නිසා බවය
යොමුව
[ඉංග්‍රීසි ලිපිය]

දකුණු ඕස්ට්‍රේලියාවේ කුරුල්ලෝ
පෙට්‍රොයිකා
නුගේගොඩ යනු ශ්‍රී ලංකාවේ කොලඹ දිස්ත්‍රික්කයේ ඇති ජනාකීර්ණ නගරයකි
එහි කොටසක් ශ්‍රී ජයවර්ධනපුර කෝට්ටේ මහ නගර සීමාවටත් කොටසක්  දෙහිවල ගල්කිස්ස මහ නගර සභා වල සීමාවටත් අයත්ය
ඉතිහාසය

දශක කිහිපයකට කලින් කුඩා ගම්මානයක් පමණක් වුවත් මෑතකාලීනව විශාල සංවර්ධනයක් සහ දියුණුවක් පෙන්නුම් කර ඇත
මේ නිසා ඉදිකිරීම් සංඛ්යාවෙහි විශාල වර්ධනයක් සිඩුවී ඇති අතර තුරුලතා සහ ස්වභාවික පරිසරය විශාල ලෙස අඩුවී ඇත
වෙල්යායවල් සහ වෙනත් කෘශිකාර්මික බිම් මෑතක් වනතුරු (1990 මුල් භාගය තෙක්)දක්නට ලැබුනත් දැන් ඒවා විශාල වශයෙන් ඉදිකිරීම් හා සංවර්ධන කටයුතු සඳහා යොදාගෙන ඇත
වර්තමානයේ සාන්ත ජෝන් විද්‍යාලය,  අනුලා විද්‍යාලය සහ  ජනප්‍රිය රොටරි ආයතනය වැනි අධ්යාපන ආයතන විශාල ප්‍රමාණයක් නුගේගොඩ පවත්වාගෙන යනු ලබයි
2007  නොවැම්බර් 29 වැනිදා නුගේගොඩ සිදුවූ බෝම්බ පිපුරුමෙන් සිවිල් වැසියන් 25 ක් ජීවිතක්ෂයට පත්වූ අතර 50කට වැඩි ගණනක් තුවාල ලැබූහ
මෙය එල්.ටී.ටී.ඊ. ත්‍රස්ත සංවිධානය මගින් සිදුකරන ලද්දකි
ආරක්ශක අමාත්‍යංශය පවසන පරිදි කඩසාප්පු හා පෞද්ගලික රථවාහන විශාල සංඛ්‍යාවකට හානි සිදුවිය
2009 ජනවාරි 23 වැනි දින අලුතින් ඉදිවූ ගුවන් පාලම මහජනයාට විවෘත කරන ලදී
ආර්ථිකය

උත්සව සමයන්හිදී නුගේගොඩ පාරිභෝගිකයන්ගෙන් පිරී ඉතිරී යයි
ප්‍රසිද්ධ බෝ ගහ හන්දිය අසල ඇඳුම් කඩ සඳහා නුගේගොඩ ප්‍රසිද්ධය
ලංකාවේ ප්‍රධාන පොත්හල් ජාලයක් වන සරසවි සමූහයේ ප්‍රධාන ශාඛාව ඇත්තේද නුගේගොඩය
නුගේගොඩ පොලද ලන්කාවෙ ඇති ප්‍රධාන පොලකි
විවිධ වර්ගයේ එලවලු, පළතුරු, මසුන් සහ මස් වර්ග එහිදී ලබාගත හැකි අතර සතියේ සෑම දිනකම විවුර්තව පවතී
නුගේගොඩට යාබද දෙල්කඳ ඇති සති පොලද ලංකාවෙ ප්‍රධාන පොලකි
හයිලෙවල් මාවත දෙපස පවත්වන මෙම පොලෙන් ඕනම වර්ගයක කෘශි නිශ්පාදනයක් මිලට ගැනීමේ හැකියාව පවතී
නුගේගොඩට අයත් මිරිහාන කොට්ඨාශයේ මිරිහාන පොලිස් ස්ථානය පිහිටා තිබේ
ශ්‍රී ලංකා පොලීසියේ සන්නිවේදන අංශයේ මූලස්ථානය මෙන්ම බස්නාහිර දකුණ නියෝජ්‍ය පොලිස්පති කාර්යාලය හා නුගේගොඩ ජ්‍යෙශ්ඨ පොලිස් අධිකාරි කාර්යාලයද මිරිහානේ පිහිටා ඇත
අධ්‍යාපනය 
ශ්‍රී ලංකා විවෘත විශ්ව විද්‍යාලය නුගේගොඩ අසල නාවල පිහිටා තිබෙන අතර දිවයිනේ ප්‍රධානතම විශ්ව විද්‍යාලයක් වන ශ්‍රී ජයවර්ධනපුර විශ්වවිද්‍යාලය ද නුගේගොඩ අසල පිහිටා තිබේ
මේ ප්‍රදේශයේ පාසල්ද විශාල සංඛයාවක් දක්නට ඇත
ශාන්ත ජෝසෆ් පිරිමි විදුහල
 අනුලා විද්‍යාලය
 ශාන්ත ජෝසෆ් කාන්තා විදුහල
 ශාන්ත ජෝන් විද්‍යාලය

මූලාශ්‍ර

ශ්‍රී ලංකාවේ නගර සහ ගම්මාන
ශ්‍රී ලංකාවේ බස්නාහිර පළාතේ ජනාකීර්ණ ප්‍රදේශ
කලක් බොම්බාය ලෙසින්ද හැඳින්වුණු, මුම්බායි යනු  මහාරාෂ්ට්‍රා ඉන්දීය ප්‍රාන්තයේ අග නගරය වෙයි
ඉන්දියාවේ විශාලම නගරය වෙයි
ජූලියන් දින දර්ශනය යනු ක්‍රිපූ 46 දී (708 AUC) රෝමානු දින දර්ශනයට ජූලියස් සීසර් විසින් සිදු කල ප්‍රතිසංස්කරණයක ප්‍රතිඵලයකි
ජුලියානු දිනදසුන
රෝමානු අධිරාජ්‍යය () යනු,  ඒකාධිපතිවාදී පන්නයේ රජයක් සහ යුරෝපයේ මධ්‍යධරණී පෙදෙස වටා, අප්‍රිකාවේ, සහ ආසියාවේ විශාල දේශභූමික සම්භාර සතු වීම යන ගුණාංග වලින් හෙබියාවූ,   පුරාතන රෝම ශිෂ්ඨාචාරයේ,  පශ්චාත්-ජනරජමය කාල සීමාවයි.
රෝමය
සුපතල ලෙසින්  බාර්සිලෝනා ලෙසින්ද, හුරුපුරුදු ලෙසින් බාර්ක ලෙසින්ද හැඳින්වෙන, බාර්සිලෝනා පාපන්දු සමාජය හෝ එෆ්සී බාර්සිලෝනා යනු, ස්පාඤ්ඤයෙහි,  කැටලෝනියාවෙහි,  බාර්සිලෝනා නගරය පාදක කොට ගත් වෘත්තිමය පාපන්දු සමාජයකි
ජුවන් ගම්පාර්ගේ නායකත්වය යටතේ, ස්විස්, ඉංග්‍රීසි සහ කැටලන් පාපන්දු ක්‍රීඩකයන් පිරිසක් විසින් 1899 වසරෙහිදී ආරම්භ කෙරුණු මෙම සමාජය, කැටලන් සංස්කෘතිය සහ  කැටලන් වාදයෙහි සංකේතයක් වූ අතර, එනයින් එහි ආදර්ශ පාඨය වූයේ , "මේස් කෙ වුන් ක්ලුබ්" (සමාජයකට වඩා වැඩි යමක්) යන්නයි
වෙනත් බොහෝ පාපන්දු සමාජ මෙන් නොව, බාර්සිලෝනාහී අනුග්‍රාහකයෝ එහි අයිතිය දරන අතර එය ක්‍රියාත්මක කරවති
බාර්සිලෝනාහි නිල ගීතය "Cant del Bara" ජඋම් පිකාස් සහ ජෝසෙප් මරියා එස්පිනාස්  විසින් රචනා කර ඇත
අනෙක් පාපන්දු සමාජයන් අතරින් මෙහි විශේෂත්වයක් වන්නේ කාණ්ඩායමේ අයිතිය සහ පරිපාලනය සහායකයන් විසින් සිදු කිරීමයි
ආදායම් අතින් ලොව දෙවනුවට ධනවත්ම පාපන්දු සමාජය බාර්සිලෝනා වන අතර එහි වාර්ෂික වෙළද අගය 398 මිලියනයකි
දීර්ඝකාලීනව ස්පාඤ්ඤයේම රියල් මැඩ්රිඩ් කණ්ඩායම සමග  "එල් ක්ලැසිකෝ( El Clsico)" ලෙස හදුන්වන්නාවූ පාපන්දු තරගයක නිරත වෙයි
වත්මන් කෝපා ඩෙල් රේ ශූරයන් වන මොවුන් ලා ලීගා  කුසලානය 21 වතාවක්ද, කෝපා ඩෙල් රේ ශූරතාවය 26 වතාවක්ද, ස්පාඤ්ඤ සුපිරි කුසලානය Supercopa de Espaa 10 වතාවක්ද, ඊවා ඩුආර්ටේ කුසලානය Copa Eva Duarte3 වතාවක්ද සහ කෝපා ඩි ලා ලීගා Copa de la Liga 2 වතාවක්ද, එලෙසම 
අවසාන ශූරාතාවලි හතරෙදිම ජයග්‍රහණ වෙනුවෙන් වාර්තාවන් ද හොබවයි. අන්තර්ජාතික ක්‍රීඩා සමාජ පාපන්දු තරගාවලි අතරින් UEFA ශූරයන්ගේ ලීගය  UEFA Champions League කුසලානය සිව් වතාවක්ද, වාර්තාගත ලෙස UEFA කුසලාන ජයග්‍රාහකයන්ගේ කුසලානය UEFA Cup Winners' Cup සිව් වතාවක්ද, UEFA සුපිරි කුසලානය UEFA Super Cup කුසලානය සිව් වතාවක්ද, වාර්තාගත  අන්තර් නගර ෆෙයාර් කුසලානයCities_Fairs_Cup Inter-Cities Fairs Cup තුන් වතාවක්ද, FIFA අන්තර් සමාජ ලෝක කුසලානයFIFA Club World Cup කුසලානය දෙවතාවක් ද වාර්තාගත ලෙස ජය ලබාගෙන ඇත
1955 සිට නොකඩවාම මහද්වීපික පාපන්දු තරගවාර සියල්ලටම ක්‍රීඩා කල එකම යුරොපීය කණ්ඩායම වන අතර,  ලා ලීගා තරගාවලියේ දිගටම රැදී සිටීමට සමත් කණ්ඩායම් තුන අතරින් ඇත්ලෙටිකෝ බිල්බාඕAthletic Bilbao සහ රියල් මැඩ්රිඩ් කන්ඩායම් දෙකට අමතරව අනෙක් කණ්ඩායම බාර්සිලෝනා වේ
2009 වසරේදී ලා ලිගා, කෝපා ඩෙල් රේ , සහ චැම්පියන්ස් ලීගය යන තරගාවලි තුනම ජයගත් ප්‍රථම ස්පාඤ්ඤ ක්‍රීඩා සමාජය බවට පත් විය
එම වසරේදීම ශුරාතාවලි හයෙන් හයම එකම වසරක් තුල ජය ගත් එකම පාපන්දු සමාජය බවට පත් වීමද බාර්සිලෝනා ලැබූ විජයග්‍රහණයන් අතරට එක් වේ
මේ සදහා කලින් සදහන් කල තුනට අමතරව ස්පාඤ්ඤ සුපිරි කුසලානය, UEFA සුපිරි කුසලානය, FIFA අන්තර් සමාජ ලෝක කුසලානය අයත් වේ
ඉතිහාසය

බාර්සිලෝනා පාපන්දු සමාජයේ උපත (1899-1922) 
1899 ඔක්තෝම්බර් 22, හාන්ස් කැම්පර් විසින් ලොස් ඩිපොර්ටෙස් හී දැන්වීමක් පළකරමින් පාපන්දු සමාජයක් ගොඩනැගීමට සිය අදහස ඉදිරිපත් කරන ලදී
මේ සදහා ධනාත්මක ප්‍රතිචාරයක් ලබාදෙමින් ජිම්නේසියෝ සෝලේ හිදී නොවැම්බර් 29 දින ක්‍රීඩකයන් එකොලොස් දෙනෙකුගේ සහභාගිත්වයෙන් රැස්වීමක් පැවැත්විණි
වෝල්ටර් වයිල්ඩ් (ප්‍රථම අධ්‍යක්ෂවරයා), ලුයිස් ඩි'ඔසෝ,බාර්ටෝමි ටෙරාඩාස්[, ඔටෝ කුන්ස්ලේ, ඔටෝ මයිඅර්, එන්රික් දුකාල්, පෙරේ කැබොට්, කාර්ල්ස් පුයෝල්, ජෝසෙප් ලොබෙට්, ජෝන් පාර්සන්ස්, සහ විලියම් පාර්සන්ස් ප්‍රථම සාමාජිකයන් විය
කෝපා ඩෙල් රේ සහ කැම්පියෝනාට් ඩි කැටලුන්යා හී තරග වදිමින් බාර්සිලෝනා ක්‍රීඩා සමාජය ප්‍රාදේශීය සහ ජාතික මට්ටමේ කුසලාන සඳහා ජයග්‍රාහී ආරම්භයක් ලබා දී ඇත
1902 දී සමාජය විසින් සිය ප්‍රථම කුසලානය කෝපා මකායා දිනා ගැනීම සහ සිය ප්‍රථම කෝපා ඩෙල් රේ සහභාගී වූ අතර එහි අවසන් තරගයේදී බිස්කායා කණ්ඩායමට 1-2 ක් ලෙස පරාජය විය
වර්ෂ 1908 දී කම්පෙර්(ජොආන් ගැම්පර්) මෙම සමාජයේ ප්‍රථම සභාපති බවට පත් විය
වර්ෂ 1908 සහ 1925 අතර කාලය තුල සමාජයේ සභාපති බවට අවස්ථාවන් 5ක් පත්විය
ඔහු අවුරුදු 25ක් පුරාවටම එය පාලනය කරයි
ඔහුගේ එක් ප්‍රධාන ප්‍රධාන සේවයක් වුයේ 1905 කැම්පියෝනාට් ඩි කැටලුන්යා ජයග්‍රහණයෙණ් පසු ජයග්‍රහණ නොලබා සිටි ඔවුන්ට ස්ථිර අදායම් මාර්ගයක් ලෙස ඔවුන්ගේම ක්‍රීඩාපිටියක් ලබා ගැනීම තුලින් ස්ථාවර ආදායමක් ජනනය කර ගැනීමට ඇති හැකියාව පිළිබද සහතික කර ගැනීමට හැකි වීමයි
1990 මාර්තු 14 දින කණ්ඩායම කෑම්පි ඩි ලා ඉන්ඩස්ට්‍රියා ( Camp de la Indústria) නමැති 8,000 කට ආසන පහසුකම් ඇති විශාලත්වයෙන් වැඩි පිටියකට මාරු විය
1910 සිට 1914 තෙක් බාර්සිලෝනා පයිරනීස් කුසලානයට (Pyrenees Cup) සහභාගී විය
මෙම කුසලානය සදහා ලංගුඑඩොක් (Languedoc), මිඩි, ඇකුයිටේන්, බාස්ක් ප්‍රදේශය, සහ කැටලෝනියානු ප්‍රදේශයන්ගේ හොදම කණ්ඩායම් සහභාගිවිය
මෙම සමයේදීම සමාජය සිය නිළ භාෂාව ලෙස කැස්ටීලියන් සිට කැටලාන්  දක්වා වෙනස් වීමත් සමගම එය කැටලාන් සමාජය තුල වැදගත් සංඛේතයක් බවට පත් විය
ගැම්පර් ගේ උත්සාහය මත 1922 වන විට 20,000කට අධික සාමාජික සංඛ්‍යාවක් සිටි අතර නව ක්‍රීඩාපිටියක් ලබා ගැනීමට තරම් මුල්‍යමය තත්වයකට පත් විය
මෙම ක්‍රීඩාපිටිය ලෙස් කෝට්ස් (Les Corts) වූ අතර ආරම්භයේදී නරඹන්නන් 22,000කට  පහසුකම් තිබූ මෙහි පසුව 60,000ක් දක්වා වර්ධනය කරන ලදී
ජැක් ග්‍රීන්වෙල් (Jack Greenwell) ප්‍රථම පූර්නකාලීන කළමණාකරු ලෙස බදවා ගැනීමත් සමගම පටිය තුල කණ්ඩායමේ කැපීපෙනෙන වර්ධනයක් සිදු විය
ගැම්පර් යුගයේදී කැම්පියෝනාට් ඩි කැටලුන්යා (Campionat de Catalunya) පස් වතාවක්ද, කොපාස් ඩෙල් රේ ( Copas del Rey) සය වතාවක්ද, පයිරනීස් කුසලානය(Pyrenees Cup) සිව් වතාවක්ද ජයග්‍රහණය කරන ලදී
රිවේරා, සමුහාණ්ඩුව සහ සිවිල් යුධ සමය (1923-1957) 

1925 ජුනි මස 14 දින ක්‍රීඩාගාරය තුල වූ නරඹන්නන් මිගෙල් ප්‍රිමෝ ඩි රිවෙරාගේ ඒකාධිපතිත්වයට විරෝධය දක්වීමට ස්පාඤ්ඤ  ජාතික ගීය සමච්ච්ච්ලයට ලක් කල අතර ගෝඩ් සේව් ද කිං ගීතයට අත්පොලසන් දී විරුද්ධත්වය ප්‍රකාශ කරන ලදී
මෙයට පළිගැනීමක් ලෙස පිටිය සය මසකට වසාදමා ගැම්පර්ට දිය දුරයෙන් අස් විමට අස් වීමට බල කරන ලදී
මෙම සිදුවීම සමාජයේ වෘතීමය පරිවර්තනය හා සමපාත විය
1926දී බාර්සිලෝනා අධ්‍යක්ෂවරුන් සිය කණ්ඩායම වෘතීමය කණ්ඩායමක් ලෙස ප්‍රකාශ කරන ලදී
1928දී ලබාගත් ස්පාඤ්ඤ කුසලාන ජයග්‍රහණය සැමරීමට ජෙනරේශන් 27 සාමාජික රෆායල් ඇල්බර්ටි විසින් "ඔඩා ඒ ප්ලාට්කෝ"  (Oda a Platko) නම් කවිය රචනා කරන ලදී
1930 ජූලි 30 වෙනිදින  ගැම්පර් දීර්ඝකාලීන මුල්‍යමය ප්‍රශ්න හේතුවෙන් ඇතිවූ ආතතිය නිසා සියදිවි හානි කර ගන්නා ලදී
එහෙත් ජෝසෙප් එස්කෝලාගේ මගපෙන්වීම මත සමාජය මුහුණදුන් දේශපාලන හැලහැප්පීම් මත උවද ක්‍රීඩකයන් ලබා ගැනීම සහ කණ්ඩායමේ 1930, 1931, 1932, 1934, සහ 1938 ජාතික මට්ටමේ කැම්පියෝනාට් ඩි කැටලුන්යා ජග්‍රහණ ඒවා මගහැරීමට සමත් විය
ස්පාඤ්ඤ සිවිල් යුද්ධයඇරඹි මසකට පසු බාර්සිලෝනා සහ ඇත්ලෙටික් බිල්බාඕ යන කණඩායම් වල ක්‍රීඩකයන් හමුදා නැගීසිටීමට එරෙහිව කැදවන ලදී
එම වර්ෂයේම අගෝස්තු 6 වැනිදා ජෝසප් සන්යොල් සංගම් සභාපති සහ ප්‍රෝ-ඉන්ඩිපෙන්ඩන්ස් පක්ෂයේ නියෝජිතයා ෆැලැන්ගිස්ට් සොල්දාදුවන් අතින් ගුආඩරාමා ප්‍රදේශයෙදී  මරාදමන ලදී
මෙම සිදුවීම බාර්සිලෝනාහී ඉතිහාසය සටහන් කල සිදුවිම විය
දෙවන ස්පාඤ්ඤ සමුහාණ්ඩුවේ තානාපති ධුරයක් ලබමින් 1937 වසන්ත ඍතුවේ දී කණ්ඩායම මේක්සිකෝව සහ එක්සත් ජනපදයේ තරග සංචාරයක නිරත විය
එම සංචාරය සමාජය මුල්‍යමයව සුරක්ෂිත කලද, බොහෝ ක්‍රීඩකයන් මෙක්සිකෝවේ සහ ප්‍රංශයේ රැකවරණය පතා නැවතීම සිදු විය
1938 මාර්තු 16 වෙනි දින බාර්සිලෝනා නගරයට 3000කට ජිවිත හානි කරමින් ගුවනින් බෝම්බ හෙලූ අවස්ථාවේ, සමාජයට අයත් කාර්යාලයකටද බෝම්බයක් පතිත විය
මාස කිහිපයකට පසු කැටලෝනියා යටත් විය
කටලානුවාදය, සමාජය, සහ සාමාජික සංඛ්‍යාව 3,486 කට අඩුවීම වැනි හේතුන් මත සිමා කිහිපයක් පනවන ලදී
සිවිල් යුද්ධය අවසන් විමත් සමගම කැටලාන් කොඩිය තහනම් කරනු ලබූ අත‍ර පාපන්දු සමාජයන්ට ස්පාඤ්ඤ නොවන නාමද වාරණයට ලක් විය
මෙම සම්බාධක විසින් මෙහි නම ක්ලබ් ඩි ෆුට්බෝල් බාර්සිලොනා ලෙස වෙනස් කර කැටලානු කොඩිය සමාජයේ පළිහෙන් ඉවත් කරන ලදී
1943 දී බාර්සිලෝනා සිය ප්‍රතිවාදීන් වන රියල් මැඩ්රිඩ් කණ්ඩායම සමග කෝපා ඩෙල් ජෙනරලිසිමෝ (Copa del Generalsimo) තරගාවලියේ අර්ධ අවසන් තරගයට මුහණ දුන් අතර එහි ප්‍රථම තරගය 3-0 ලෙස ජයග්‍රණය කරන ලදී
නමුත් එහි 2වෙනි තරගයට පෙර ෆරැන්කෝ ගේ ප්‍රාන්ත ආරක්ෂාව පිළිබද අධ්‍යක්ෂවරයා පැමිණ තර්ජනය කිරීමෙන් අනතුරුව රියල් මැඩ්රිඩ් 11-1 ජයග්‍රහණයක් අත් කර ගන්නා ලදී
මෙවැනි දේශපාලනික අතපෙවීම් හැරුණ කොට කණඩායම 1940 සහ 1950 වකවානුවල සැලකිය හැකි සාර්ථකත්වයක් ලබා ගන්නා ලදී
1945 දී ජෝසෙප් සමිටියර් (Josep Samitier) කළමණාකරු වශයෙන් හා සීසර්(Csar), රමාලෙට්ස්(Ramallets) සහ වෙලාස්කෝ (Velasco) විසින් 1929න් පසු ප්‍රථම වතාවට ලා ලීගා ජයග්‍රහණයක් ලැබීය
මෙම එකතුවට 1948 සහ 1949 ද ඉන්පසු එකතු විය
එම වසරෙදීම ඔවුන් ප්‍රථම කෝපා ලැටිනා  ජයග්‍රහණය ද, ලබාගන්නා ලදී
1950 ජුනි මස සමාජයේ ඉමහත් බලපෑමක් ඇති කලාවූ ලැදිස්ලාඕ කුබාලා එක් වුනි
බොහෝ ස්පාඤ්ඤවරුන් අතර සමාජය අයිතිවාසිකම් හා නිදහස වෙනුවෙන් පෙනී සිටින්නාවූ සමාජයක් ලෙස ප්‍රසිද්ධියට පත් වුයේ 1951 ට්‍රෑම් රථ වරිජන්ය අවස්ථාවෙ බ්ලුගාර්නා රසිකයින් එයට සහයෝගය දක්වද්දී බාර්සිලෝනා රසිකයින් ලෙස් කොර්ට්ස් (Les Corts) ක්‍රීඩාංගනයේ සිට පයින් නිවෙස් වලට යාමෙනි
[[ෆර්ඩිනැන්ඩ් දාසික්]  සහ ලැස්ලෝ කුබලා යන කලමණාකරුවන් විසින් කණඩායම ලා ලිගා, කෝපා ඩෙල් රේ, කෝපා ලැටිනා, ඊවා දුආර්ටේ කුසලානය, සහ කෝපා මාර්ටිනි රොසි යන තරග ජයග්‍රහණයට මෙහෙයවන ලදී
නැවතත් 1953 ලා ලීගා සහ කෝපා ඩෙල් රේ ජයග්‍රහණ ද මේ අතරට එක් විය
බාර්සිලෝනා පාපන්දු සමාජය (Club de Fútbol Barcelona) (1957-1978)  

1959 දී ජාතික ජයග්‍රහණ 2ක් සහ 1960 දී ලා ලිගා සහ අන්තර්-නගර ෆෙයාර් කුසලාන දෙකම ජය ගැනීමට කලමණාකරු හෙලෙනියෝ හෙරේරා (Helenio Herrera), 1960 වසරේ යුරෝපානු පාපන්දු ක්‍රීඩකයා ලුයී සුආරෙස් (Luis Surez), සහ සැන්දෝර් කොක්සිස් (Sndor Kocsis), සෝල්ටාන් සිබෝර් (Zoltn Czibor) යන හංගේරියානු ක්‍රීඩක දෙපලගේ සහයෝගය කැපී පෙනුනි
එලසම 1961 වසරේදී රියල් මැඩ්රිඩ් කණ්ඩායම යුරෝපානු කුසලාන තරගයකදී පරාජය කරවිය
එහෙත් එහි අවසන් තරගය 3-2 ක් ලෙස බෙන්ෆිකා(Benfica) අතින් පරාජය විය
1957දී කෑම්ප් නෞ ක්‍රීඩාංගනය ඉදිකිරීමත් සමගම ඇතිවූ මුල්‍යමය ගැටළු හේතුවෙන් නවක ක්‍රීඩකයන් මිලදී ගැනීමට නොහැකි වීම නිසා 60 දශකය සමාජයට සාර්ථක එකක් නොවීය
මෙම දශකය පුරාවටම රියල් මැඩ්රිඩ් විසින් ලා ලිගා හී අණසක පතුරුවන ලදී
එහෙත් ධනාත්මක කෝණයකින් බැලූ විට ජෝසෙප් මරිය ෆුස්ටේ (Josep Maria Fust) සහ චාර්ල්ස් රෙක්සාක්(Carles Rexach) ගේ පැමිණීම ද, 1963 කෝපා ඩෙල් රේ සහ 1966 ෆෙයාර් කුසලාන ජයග්‍රහණ වැදගත්ය
බාර්සිලෝනා සිය අතීත ගම්භීරත්වය රැකගැනීමට සමත් වුයේ  1968 කෝපා ඩෙල් රේ අවසන් තරගයේදී රියල් මැඩ්රිඩ් කණඩායම 1-0 ලෙස බාර්නෙබූ (Bernabu) හීදී ෆ්රැන්කෝ ඉදිරිපිට පරාජය කිරීමෙනි
මේ සදහා එවකට කළමණාකරු හිටපු ජනරජ නියමු සැල්වදෝර් ආර්ටිගස් හේතු විය
ෆ්රැන්කෝ ඒකාධිපතිත්වය අවසන් වීමත් සමගම 1974 සමාජය සිය නිල නාමය නැවත පිහිටුවනු ලබූ අතර සලකුණෙහි ප්‍රථම නිර්මාණය නැවත පිහිටුවන ලදී
ජොහාන් කෘයිෆ් (Johan Cruyff) විසින් තමා රියල් මැඩ්රිඩ් කණඩායම වෙනුවට බාර්සිලෝනා තෝරාගන්නේ ෆ්රැනකෝ වාදී කණඩායමක ක්‍රීඩා කිරීමට අකමැති බව පැවසීම තුල ඔහු බාර්සිලෝනා රසිකයින්ගේ සිත් දිනා ගන්නා ලදී
එලෙසම 1973-74 වාරය සදහා ඔහුව මිලදී ගත්තේ ලෝක වාර්තාගත යුරෝ 920,000 කට එජැක්ස් කණඩායමෙනි
ඔහු තව දුරටත් ජනතාධරය දිනා ගත්තේ සිය පුතාට කටලානු සාන්ටුවරයෙකුගේ නමක් වන ජෝඩි යන්න යෙදීමෙනි
1960 වසරට පසු 1973-74 සමයේ ලා ලිගා තරගය ජයගැනීමට ජුආන් මනුඑල් අසෙන්සි (Juan Manuel Asensi), කාර්ල්ස් රෙක්සාක් (Carles Rexach), සහ හියුගෝ සොටිල් (Hugo Sotil) වැනි අග්‍රගන්‍ය ක්‍රීඩකයන් ඔහුට සහය විය
මෙම තරගාවලිය අතරතුරදී රියල් මැඩ්රිඩ් 5-0 ලෙස පරාජය කිරීමද විශේෂය
ඔහු වසරේ යුරෝපානු පාපන්දු ක්‍රීඩකයා ලෙස 1973 සහ 1974 දී අභිසෙස් ලබන ලදී
නුනෙස් සහ ස්ථායිකරන අවුරුදු (1978-2000) 

ෆරැන්කෝ ඒකාධිපතිත්වය අවසන් වී ස්පාඤ්ඤයේ ප්‍රජාතාන්ත්‍රවාදය ඇරභුමත් සමගම 1978 ජෝසප් ලුයී නුනෙස් සමාජයේ සභාපතිත්වයට පත් විය
නුනෙස් ගේ ප්‍රධාන අභිප්‍රාය වූයේ බාර්සිලෝනා තරගබිම තුල සහ ඉන් පිටත ස්ථාවර කරමින් ලෝක මට්ටමේ පාපන්දු සමාජයක් බවට පත් කිරීමයි
කෘයිෆ් ගේ නිර්දේශයක් මත නුනෙස් 1979දී ලා මාසියා එනම් බාර්සිලෝනා තරුණ ඇකඩමිය ඔක්තෝම්බර් 20 අරඹන ලදී
සිය 22 වසරක සභාපතිත්ව සමය තුල වේතන සහ විනය සම්බන්ධ විධිමත් ප්‍රතිපත්ති ක්‍රියාත්මක කරමින් දියෙගෝ මැරඩොනා, රොමාරියෝ, සහ රොනල්ඩෝ වැනි ක්‍රීඩකයන් ඔවින්ගේ ඉල්ලීම් නොසලකා ඉවත් කිරීම තුල බාර්සිලෝනා හී ප්‍රතිරූපය ඉහල නංවන ලදී
1979 මැයි මස 16 වෙනිදා 30,000 කට අධික සංචාරක බ්ලුග්රුනා රසිකයන් ඉදිරියේ ෆොර්ටුනා දසල්දොෆ් කණ්ඩායම 4-3ක් ලෙස බසෙල් හිදී පරාජය කරමින් සිය ප්‍රථම  UEFA කුසලානය දිනාගන්නා ලදී
එකල ලෝක වාර්තාගත මිලක් වන යුරෝ මිලියන 5කට මරඩොනා ව බොකා ජුනියර්ස් කණඩායමෙන් මිලදී ගන්නා ලදී
සිය බාර්සිලෝනා කෙටි කාලය තුල රියල් මැඩ්රිඩ් පරදවමින් කෝපා ඩෙල් රේ ජයග්‍රහණය කල මොහු ඒ සදහා මෙන්නෝටි (Mennotti) කළමණාකරුගේ සහය ලබා ගන්නා ලදී
1984-85 වාරය සදහා ටෙරී වෙනබල්ස් (Terry Venables) කළමණාකරු ලෙස මිලදී ගත් අතර ඔහු ලා ලිගා ජයග්‍රහණය ගෙන දුන්නේ ජර්මානු මැදපෙළ ක්‍රීඩක බර්න්ඩ් ශුස්ට්ර් (Bernd Schuster) ගේ කැපීපෙනෙන ක්‍රීඩාශිලීත්වයත් සමගය
ඊලග වාරයෙදී වෙනබල්ස් කණ්ඩායම සිය දෙවන යුරෝපානු කුසලානය වෙත ගෙන ගිය අතර එහිදී දඩුවම් පහර මගින් ස්ටිආඌ බුකුරෙස්ටි අතින් සෙවිල් හිදී පරාජය විය
1986 ලෝක කුසලානයට පසු ඉංග්‍රීසි ජාතික ගැරී ලිනෙකර් (Gary Lineker) සහ ගෝල රකින්නෙකු වන අන්දෝනි සුබිසරෙටා (Andoni Zubizarreta) එක් කර ගත්තද කණඩායමට සාර්ථක විය නොහැකි වුයේ ශුස්ට්ර් කණඩායමෙන් ඉවත් වූ නිසාය
1987-88 වාරය ආරම්භයේදී වෙනබල්ස් ඉවත් කර ලුයී අරගොනෙස් (Luis Aragons) පත් කරන ලදී
ක්‍රීඩකයන් නුනෙස්ට විරුධව කැරළි ගැසුවද තරග වාරය 1-0ක් ලෙස රියල් සොශියෝඩෑඩ් පරාජය කරවිය
සිහින කණ්ඩායම 

බාර්සිලෝනා සිහින කණ්ඩායම සම්පාදනය කිරීමෙහිලා 1988 ජොහාන් කෘයිෆ්ගේ ආගමනය හේතු විය
පෙප් ගුආර්ඩියෝලා, ජොසේ මාරි බකෙරෝ සහ ට්සිකි බෙගිරිස්ටයින් ආදී ස්පාඤ්ඤ ක්‍රීඩකයන් මෙන්ම රොනල්ඩ් කොමැන්, මයිකල් ලොඩරප්, රෝමරියෝ සහ හ්රිස්ටෝ ස්ටෝච්කොව් වැනි අන්තර්ජාතික ක්‍රීඩකයන්ද බදවා ගන්නා ලදී
ජොහාන් කෘයිෆ්ගේ මග පෙන්වීම මත 1991 සිට 1994 දක්වා නොකඩවා ලා ලීගා ජයග්‍රණය කරන ලදී
1989 කුසලාන ජයග්‍රාහකයන්ගේ කුසලානය සහ 1992 යුරෝපානු කුසලාන අවසන් තරගය වෙම්බ්ලි හිදී සම්පොද්රියා පරාජය කළහ
ගුආර්ඩියෝලා විසින් කණ්ඩායම බාරගැනීමට පෙර කෘයිෆ්ගේ කුසලාන 11ක් සමාජය වෙත ලබා දෙනු ලැබීය
ඔහුගේ අවසන් තර්ගවාර 2කෙහිදීම කුසලාන ජය ගැනීමට නොහැකි වීම හේතුවෙන් නොකඩවා අවුරුදු 8ක් කළමණාකරු ව සිටි ඔහු නුනෙස් සමගම සමාජයෙන් ඉවත් විය
කෘයිෆ්ගෙන් පසු 1996-97 එක් තරග වාරයක් සදහා බොබී රොබ්සන්  කණ්ඩායමබාරගන්නා ලදී
සමාජය රොනාල්ඩෝව බදවා ගැනීමෙන් පසුව ඔහු කෝපා ඩෙල් රේ, කුසලාන ජයග්‍රාහකයන්ගේ කුසලානය සහ සුපර්කෝපා ඩි එස්පානා යන තරගාවලි 3ම ජයගැන්විය
ඔහුගේ සාර්ථකත්වය හමුවේ වුවද රොබ්සන්ට කණ්ඩායම තුල කාලය කෙටි විය
ලුයී වැන් ගාල් ඉන්පසු කලමාණාකරු ලෙස UEFA සුපිරි කුසලානය,  කෝපා ඩෙල් රේ සහ ලා ලීගා තරග තිර්ත්වයක්ද 1998 ජයග්‍රහණය කරන ලදී
1999 සිය ශතවර්ෂ පූර්ණය සමරුවැ වෙනුවෙන් ප්රිමෙරා ඩිවීෂන් තේමාව ලබා ගන්නා ලදී
රිවාල්ඩෝ වසරේ යුරෝපානු පාපන්දු ක්‍රීඩකයා සම්මානය දිනාගත් සිව්වැනි බාර්සිලෝනා ක්‍රීඩකයා බවට පත් විය
දේශීය ජයග්‍රහණ ලැබුවද අන්තර්ජාතික ජයග්‍රහණ නොමැති වීමෙන් නුනෙස් 2000දී, ඉල්ලා අස් විය
නුනෙස් නික්මීම සහ ලපොර්ටා ආගමනය (2000-2008)

වැන් ගාල් සහ නුනෙස්ගේ හැරයාමට වඩාත්ම සමාජයට බලපෑවේ ලුයී ෆිගෝගේ හැර යාමයි
ලබ්ධි වීරයෙකු හා උප නායක වශයෙන් සිටි ක්‍රීඩකයකුව සිටි ෆිගෝ කණ්ඩායමේ දීර්ඝකාලීන එදිරිවාදීන් වූ රියල් මැඩ්රිඩ් සමග එකතු වීම රසිකයන්ගේ අකමැත්තට බදුන්විය
නරබන්නන් ඔහු කැම්ප් නෞ වෙත පැමිණි විට ඔවුන්ගේ විරුද්ධත්වය පෙන්විය
නුනෙස් වෙනුවට ජොආන් ගැස්පාර්ට් 2000 වසරෙදී පත් වූ අතර ඔහුගේ පාලන වසර තුන අතර කළමණාකාරවරුන්ගේ පැමිණීම සහ නික්මීම සිදුවිය
ඒ අතර වැන් ගාල් දෙවන වතාවට තේරී පත් විය
නමුත් 2003දී දෙදෙනාම ඉල්ලා අස් විය
ගස්පාර්ට් යුගයේ බලාපොරොත්තු කඩවීමත් සමග සමාජය නැවත පනගැන්වුයේ යෞවන සභාපති කෙනෙක් වූ ජුආන් ලපොර්ට සහ යොවන කලමණාකරුවෙකු සහ හිටපු ඕලන්ද ක්‍රීඩක ෆ්රෑන්ක් රිජ්කාර්ඩ් (Frank Rijkaard) ගේ සංයෝජනයෙනි
පිටිය තුල විදේශ ක්‍රීඩකයන්ගේ ආගමනය සහ දේශීය ක්‍රීඩකයන්ගේ සංයුතිය කණ්ඩායමේ පුනරාගමනයට හේතු විය
2004-05 ලා ලීගා සහ ස්පාඤ්ඤ සුපිරි කුසලානය  ජයග්‍රහණය කල අතර මැදපෙල ක්‍රීඩක රොනාල්ඩීනෝ FIFA වසරේ ක්‍රීඩකයා සම්මානයෙන් පිදුම් ලැබීය
2005-06 තරග වාරයෙදී බාර්සිලෝනා සිය ලීග සහ සුපිරි කුසලාන ජයග්‍රහණ නැවත සටහන් කරන ලදී
ශූරයන්ගේ කුසලානයේදී බාරකා ආර්සනල් 2-1 ලෙස අවසන් තරගය ජය ගත්හ
මෙය වසර 14කට පසු සමාජය ලබූ ප්‍රථම යුරෝපා කුසලාන ජයග්‍රහණයයි
2006-2007 බාර්සිලෝනාවට පසුබෑමට ලක් වූ සමයක් වුයේ එම කාලය පුරාවටම ඔවුන් ලබූ එකම ජය ස්පාඤ්ඤ සුපිරි කුසලානය 2006 දී දිනා ගැනීම පමණි
2006 FIFA අන්තර් සමාජ ලෝක කුසලානයට සහභාගී වුවද අවසාන මහා තරගයේදී බ්‍රසීලියානු ඉන්ටර්නැෂනාල් අතින් අවසන් මොහොතේ පරාජය විය
ලා ලිගා හිදී තරගාවලියේ බොහෝ විට පෙරමුණේ සිටි බාර්සිලෝනා 2007 මැයි 12 රියල් මැඩ්රිඩ් සමග තරගයෙන් ප්‍රසාද ලකුණු මත පරාජය විය
ශූරයන්ගේ කුසලානයේ ප්‍රථම වටය හරහා ගියද, අවසන් 16 දෙනාගේ වටයේදී ලිවර්පූල් සමග ආරාධිත ගෝල සංඛ්‍යාව මත තරගාවලියෙන් ඉවත් විය
2007-2008 තරග වාරයද කිසිම ජයග්‍රහණයක් නැතිව අවසන් විය
ලා ලීගා තරගාවලියේ 3වෙනි ස්ථානයද, ශූරයන්ගේ කුසලානයේ අර්ධ අවසන් තරගය 1-0ක් ලෙස මැන්චෙස්ටර් යුනයිටඩ් අතින් පරාජය විය
ගුආර්ඩියෝලා යුගය (2008-2012) 

තරග සාමය අවසානයේ එවකට බාර්සිලෝනා B කණ්ඩායමේ කලමාණාකරු පෙප් ගුආර්ඩියෝලා විසින් ෆ්රෑන්ක් රිජ්කාර්ඩ් ගේ රාජකාරිය බාරගන්නා ලදී
ඔහු ඉගෙන ගත් ටිකි-ටකා ක්‍රමයට අනුව කණ්ඩායම මෙහෙයවූ අතර ඔහු රොනාල්ඩීනො සහ ඩෙකෝ විකුණා ෂවි, ඉනියෙස්ටා සහ මෙසී වටා කණඩායම ගොඩ නගන ලදී
2009 වසරෙදී කෝපා ඩෙල් රේ කුසලානය වාර්තාගත 25 වෙනි වතාවට ජයගත්තේ ඇත්ලටික් බිල්බාඕ 4-1 ලෙස පරාජය කිරීමෙන් අනතුරුවය
මෙම වසර ඔවුන්ට ජයග්‍රාහී වසරක් වූයේ රියල් මැඩ්රිඩ් සමග 2-6 ජයග්‍රහණයකින් ලා ලීගා ද, පෙර වසරේ ශූරයන්ගේ කුසලානය දිනූ මැන්චෙස්ටර් යුනයිටඩ් කණ්ඩායම 2-0 ලෙස ඔලිම්පිකෝ ක්‍රීඩාංගනයේ දී 3 වන වතාවට ශූරයන්ගේ කුසලානය ජය ගනිමින් එලෙස ජයගත් එකම ස්පාඤ්ඤ කණ්ඩායම වීමද, 2009 ස්පාඤ්ඤ සුපිරි කුසලානය ඇත්ලටික් බිල්බාඕ ට එරෙහිවද, 2009 UEFA සුපිරි කුසලානය දිනා ගනිමින්  පෙර කී තරගාවලි ත්‍රිත්වයට අමතරව දෙශීය සහ යුරෝපානු සුපිරි කුසලාන දෙකම දිනූ එකම යුරෝපානු පාපන්දු සමාජය බවට පත් වීමද, 2009 FIFA අන්තර් සමාජ ලෝක කුසලානය දිනාගැනීමත් සමග ජයග්‍රහණ 6කට උරුමකම් කීම විශේෂය
ඊට අමතරව 2010 වසරේ ලා ලීගා ලකුණු 99කින් ජය ගැනීම සහ ස්පාඤ්ඤ සුපිරි කුසලානය 9වෙනි වරට ජය ගැනීමද ඔවුන් තැබූ වාරතා අතරට එක් වෙයි
2010 ලැපොර්ටා ඉවත් වීමෙන් පසු ජුනි 13 පැවති ඡන්දයෙන් නව සභාපතිත්වයට සන්ද්‍රෝ රොසෙල් පත්වූයේ 61.35% කැ ඡන්ද ප්‍රතිශතයක් ලබමිනි
ඔහු වැලෙන්සියා කණ්ඩායමෙන් ඩේවිඩ් විලා යුරෝ මිලියන 40 කාටද, ලිවර්පූල් කණ්ඩායමේ ෂෙවියර් මෂරානෝ යුරෝ මිලියන 19කට බදවා ගන්නා ලදී
2010-11 සමයේදී බාර්සිලෝනා සිය ලා ලීගා කුසලානය තුන් වන වරටත් රක ගත්තේ ලකුණු 96ක් හා සිය දිගු කාලීන ප්‍රතිවදීන්ට එල් ක්ලැසිකෝ හීදී 5-0 ක පරාජයක් අත් කරමිනි
2011 අප්‍රේල් මාසයේදී කෝපා ඩෙල් රේ 1-0 ක් ලෙස රියල් මැඩ්රිඩ් අතින් පරාජය වුවද, 2011 ශූරයන්ගේ කුසලාන අවසන් තරගය නැවත වතාවක් මැන්චෙස්ටර් යුනයිටඩ් වෙම්බ්ලි හිදී පරාජය කරමින් සිය සිව් වන යුරෝපානු කුසලානය අත් කර ගත්හ
2011 ආර්සනල් කණඩායමෙන් ෆැබ්රිගාස්  එකතුකර ගැනීමෙන් ස්පාඤ්ඤ සුපිරි කුසලානය රියල් මැඩ්රිඩ් ට එරෙහිව සුරක්ෂිත කර ගන්නා ලදී
මෙම ජයග්‍රහණය සමගම මුළු කුසලාන සංඛ්‍යාව 73 වූ අතර එය රියල් මැඩ්රිඩ් ලබා සිටි අගයට සමාන වීමකි
එම මස අවසානයේදී ලයනල් මෙසී සහ ෆැබ්රිගාස් ලබාගත් ගෝල දෙකකින් පොරටෝ කණ්ඩායම 2-0 ලෙස UEFA සුපිරි කුසලානයද ජය ගන්නා ලදී
මෙය කණ්ඩායමේ සමස්ථ ශුරතා සංඛ්‍යාව 74ක් දක්වාද, ගුආර්ඩියෝලා විසින් තමා කළමණාකරු ලෙස මුහුණදුන් තරග 15න් 12ක් ජය ගෙන කණ්ඩායම් පුහුණුකරුවෙකු ලෙස ලබාගත් වැඩිම ජයග්‍රහණ සංඛ්‍යාවට අදාළ සමාජ වාර්තාව පිහිටුවීමක්ද විය
එම වසරේ දෙසැම්බර් මාසයෙදි බාර්සිලෝනා ඔවුන්ගේ අග්‍රගන්‍ය ජයග්‍රහණ කුසලතා පෙන්වුයේ FIFA අන්තර් සමාජ ලෝක කුසලානය දෙවන වතාවටත් ලබාගැනීමෙනි
එහිදී ඔවුන් බ්‍රසීලියානු සන්ටෝස් කණ්ඩායම 4-0ක් ලෙස පරාජය කලේ මෙසී ගෝල 2කුත්, ෂවි සහ ෆැබ්රිගාස් එක් ගෝලයක් බැගිනුත් ලබා ගනිමිනි
මේ අනුව ඔවුන් වසර 4ක් තුල තරගාවලි 24කින් 13ක්ම ජය ගැනීමට සමත් විය
2011-12 තරග සමයේ බාර්සිලෝනා UEFA සුපිරි කුසලානය චෙල්සී කණ්ඩායමට පරාජය වීමත් සමගම ගුආර්ඩියෝලා තමා ඉවත්වන ලෙස ප්‍රකාශ කරන ලදී
එහෙත් ඔහු සිය කටයුතු සිය සහයක ටිටෝ විලානොවාට(Tito Vilanova) ජුනි 30වෙනි දින බාර දීමට පෙර කෝපා ඩෙල් රේ 3-0 ක් ලෙස ජය ගනිමින් බාර්සිලෝනා තුල ඔහුගේ කුසලාන එකතුව 14ක් දක්වා වර්ධනය කරගන්නා ලදී
ගුආර්ඩියෝලාගේ සහ කටලියානු දැවැන්ත්යින්ගේ මෙම සමත්කම හා සබැදුනු වාර්තාමය චිත්‍රපටයක් 2014 ලෝක කුසලානයට පෙර පෝල් ග්‍රීන්ගාස්(Paul Greengrass) විසින් එලි දැක්වීමට නියමිතය
ටිටෝ විලානොවා (2012 - අද ) 

ගුආර්ඩියෝලාට පසු ඔහුගේ සහය කලමාණාකරු ටිටෝ විලානොවාTito Vilanova 2012 වසන්ත ඍතුවේ සිට කළමණාකරු ලෙස කටයුතු කරයි
ඔහුගේ කළමනාකාරිත්වය තුල බාර්සිලෝනා සති 26ක් පුරාවට ලීග ලකුණු සටහනේ පෙරමුණේ පසු වන්නේ තරග 23කින් තවම එක් තරගයක් පමණක් පරාජය වී ඇත
මෙසී මෙම තුල පමණක් ගෝල 34ක් ලබා සිටි
පෙබරවාරි මැද සතිය වන විට බාර්සිලෝනා දෙවන ස්ථානයේ පසුවන ඇත්ලෙටිකෝ මැඩ්රිඩ් වලට වඩා ලකුණු 12ක් ඉදිරියෙන් සිටී.

රසිකයන් සහ සාමාජිකයන් 

ස්පාඤ්ඤයේ මුළු ජනගහණය අතරින් 25% කම බාර්සිලෝනා අධාරකරුවන් වන අතර එය දෙවැනි වන්නේ රියල් මැඩ්රිඩ් කණ්ඩායමේ 32%කැ ප්‍රතිශතයටයි
එම ආධාරකරුවන් හදුන්වන්නේ කියූලර් (culer) යන සුරතල් නාමයෙනි
මෙය සෑදී ඇත්තේ කැටලානු කල්(cul) එනම් පශ්චාත් ප්‍රදේශය අනුසාරයෙනි
මෙයට හේතුව වන්නේ ඔවුන්ගේ ප්‍රථම ක්‍රීඩාගාරය තුල නරඹන්නන්ට වාඩි වීමට පුටු නොමැති වීම නිසාය
මුළු යුරෝපය පුරාම සැලකූ කල්හී බාර්සිලෝනා කණ්ඩායම ප්‍රේක්ෂක ආකර්ෂණය අතින් දෙවන ස්ථානයට සිටී. 2003-04 වසර වන විට තිබු සමාජ සාමජිකත්ව සංඛ්‍යාව 100,000 සිට 2009 වන විට සැලකිය හැකි පරිදි 170,000 දක්වා වර්ධනය විය
මෙයට මුලිකම හේතු ලෙස වාර්තා වන්නේ රොනල්ඩීනො ගේ බලපෑමත්, ජොආන් ලපොර්ටාගේ මාධ්‍ය භාවිතයේ දක්ෂ උපාය මාර්ගත් නිසාය
සාමාජිකත්ව සංඛ්‍යාවට අමතර 2010 වන විට ලොව පුරා නිල රසික සංගම් (පෙන්යෙස් - penyes) සංඛ්‍යාව 1,335 ක් විය
මෙම රසික සංගම් බාර්සිලෝනා සිය දේශීය සමාජය තුල ප්‍රචලිත කල අතර බාර්සිලෝනා එම ප්‍රදේශ වල සංචාරය කරන විට විවිධ වරප්‍රසාද දිනා ගනී
ජෝන් පාවුල් 2John Paul II පාප්වහන්සේ හා ස්පාඤ්ඤ හිටපු අගමැති ජොසේ ලුයිස්Jos Luis ඇතුළු සම්භාවනීය පිරිස්ද බාර්සිලෝනා රසිකයන් සහ සාමාජිකයන් අතරට එක් වේ
යුරෝපානු පාපන්දු සමාජ අතරින් දෙවැනියට වැඩිම පැමිණීමේ සාමාන්‍ය ඇත්තේ බාරසිලෝනා පාපන්දු සමාජයටය
එය දෙවැනි වන්නේ බොරුසියා ඩොර්ට්මුන්ඩ්

ප්‍රධාන ප්‍රතිවාදීන්

එල් ක්ලැසිකෝ 

ලා ලීගා ලීග් කුසලානයට මුහුණ දෙන ප්‍රබලම කණ්ඩායම් දෙකක් වන බාර්සිලෝනා හා රියාල් මැඩ්රිඩ් අතර තරගය අතීතයේ සිටම එල් ක්ලැසිකෝ (El Clsico) ලෙස හදුන්වයි. ජාතික තරගාවලි ආරම්භක සමයේ සිටම මෙම කණ්ඩායම් දෙක නියෝජනය වුයේ ස්පාඤ්ඤයේ එකිනෙකාට ප්‍රතිවාදී ප්‍රදේශ දෙකක් වූ  කැටලෝනියාව සහ කැස්ටයිල් නගර දෙකය
මෙම ප්‍රතිවාදීත්වය තුල කැටලානු සහ කැස්ටීලියානු දේශපාලන හා සංස්කෘතිමය ඝට්ටනයන් පිළිඹිබු වන්නේ ස්පාඤ්ඤ සිවිල් යුද්ධයේ නැවත විදර්ශනයක් ලෙසය
ප්‍රිමෝ ඩි රිචෙරා(Primo de Rivera) හා ෆ්රැන්සිස්කෝ ෆ්රැන්කෝ(Francisco Franco) පාලන සමයන් හීදී සියලුම ප්‍රාදේශීය සංස්කෘතීන් පීඩනයට ලක් විය
සපා ස්පාඤ්ඤ එසේත් නොමැතිනම් කැසටිලාන් භාෂාව හැර අනෙක් සියලුම භාෂාවන් වාරණයට පත් විය
මෙම සාමය තුල ෆ්රැන්කෝ විරොධී කණ්ඩායමකට එකතු වීමට වඩා එකල කැටලානු අනන්‍යතාවය රැගත් බාර්සිලොනාවට එක් වීම වඩා හිතකර බව මැනුවල් වස්කෝ මොන්ටාබාන් (Manuel Vzquez Montalbn) විසින් ප්‍රකාශ කරන ලදී
එලෙසම අනිත් අතින් ගත් විට රියල් මැඩ්රිඩ් යනු මධ්‍යනුවාදය(Centralism) සහ ෆැසිස්ට් වාදය මුල්බැසගත්  කණ්ඩායමකි
කෙසේ නමුත් සිවිල් යුධ සමයේදී කණ්ඩායම් දෙකෙන්ම ජෝසෙප් සුන්යෝල් සහ රෆායෙල් සන්චෙස් ගුඑරා  ෆ්රැන්කෝ ගේ අධාරකරුවන් විසින් අඩම්තේට්ටම් වලට ලක් විය
1950 කාලයේදී මෙම ප්‍රතිවාදීත්වය ඇල්ෆ්රෙඩො ඩි ස්ටෙෆානෝ හුවමාරුවත් සමග වඩාත් තීවෘ විය
මෙයට හේතුව වූයේ ඔහු කරණකොටගෙන රියල් මැඩ්රිඩ් කණ්ඩායම සාර්ථකත්වය ලබා ගැනීමැයි
මෙම් එදිරිවාදීකම යුරෝපානු මට්ටම කරා පැතිර ගියේ 1960 යුරෝපානු කුසලානයේදී කණ්ඩායම් දෙක පිලිමල්ලවුන් පිටි දැකීමේ වටයේදී දෙවතාවක් මුන ගැසීමයි
එල් ඩර්බි බාර්සිලෝනි

බාර්සිලෝනා හී ප්‍රාදේශීය එදිරිවාදීන් වුයේ එස්පන්යෝල් ක්‍රීඩා සමාජයයි
රාජකීය අනුමැතිය සහ ස්පාඤ්ඤ පාපන්දු ලෝලීන් විසින් ඇරඹි මෙහි බාර්සිලෝනා මෙන් විවිධ රටවල සංයුතියක් නොවූහ
මෙම කණ්ඩායමේ ආරම්භක පණිවිඩය අනුව එය සහසුද්දෙන්ම බාර්සිලෝනා විරෝදී එකක් බවට සහතික කරයි
එලෙසම ඔවුන් බාර්සිලෝනා එකහෙලාම විදේශිකයන්ගේ කණ්ඩායමක් ලෙස හදුන්වයි.  මෙය තවත් වර්ධනය වූයේ කැටලොනියානුවන් මොවුන්ව මැඩ්රිඩ් හා සම්බන්ද නියෝජිතයන් ලෙස දුටු විටයි
එස්පන්යෝල් හි ආරම්භක පිටිය වූයේ සාරියා ප්‍රදේශයයි
ෆ්රැන්කෝ සමයේදීද එස්පන්යෝල් කඳවුර මද්‍යම රජයට සම්බන්ද කණ්ඩායමක් ලෙස බාර්සිලෝනුවන්ට හැගිණි
එලෙසම ස්පාඤ්ඤසිවිල් යුධ සමයේ එස්පන්යෝල් ආධාරකරුවන් ෆැසිස්ට් වරුන් සමග සටන් කිරීමද මෙයට හේතුවක් විය
මෑත භාගයේදී එස්පන්යෝල් සිය තේමා ගීතය ස්පාඤ්ඤ භාෂාවේ සිට කැටලාන් භාෂාවට පරිවර්තනය කිරීමත් සමගම මෙම එදිරිවාදිකම දේශපාලනයම වශයෙන් අඩු විය
මෙම ප්‍රතිවාදීන් මුණගැසීම් අතරින් බොහොමයක් බාර්සිලෝනා ජයගෙන අතර ලීග සටහනේ එස්පන්යෝල් බාර්සිලෝනා පසු කර ඇත්තේ වසර 70කටම තුන් වතාවකි
එහෙත් වැඩිම පරතරයකින් එනම් 6-0ක් ලෙස ජය ලබාගෙන ඇත්තේ එස්පන්යෝල් කණ්ඩායමයි
2008-09 සමයේ බාර්සිලෝනා සිය තුන්ජය සමය ගෙවන විට කැම්ප් නෞ හිදී ඔවුන් ප්‍රථම වතාවට පරදවන ලද්දේද එස්පන්යෝල් විසිනි
හිමිකාරිත්වය සහ මුල්‍යමය පසුබිම

2008-09 සමය තුල කණ්ඩායමේ මුල්‍යමය තොරතුරු මත පිහිටා ෆෝබ්ස් සගරාව විසින් 2010 වසරේදී බරසිලෝනාහී වටිනාකම යුරෝ මිලියන 752ක් (ඇමෙරිකානු ඩොලර් බිලියනයක්) ලෙස තක්සේරු කරන ලදී
මේ අනුව බාර්සිලෝනා මැන්චෙස්ටර් යුනයිටඩ්, රියල් මැඩ්රිඩ් සහ ආර්ස්නාල්ට පසුව මුල්‍යමව සිව්වැනි ස්ථානයට නම් කෙරුණි
ඩිලොයිට් වාර්තාවට අනුව එම සමයේ වරතාගත අදායමක් ලෙස ඔවුන් යුරෝ මිලියන 360ක් ලබාගෙන රියල් මැඩ්රිඩ් හී මිලියන 401ක අදායමට පසුව ශ්‍රේණිගත වුනි
රියල් මැඩ්රිඩ්, ඇත්ලෙටික් බිල්බාඕ, සහ ඔසසුනා කණ්ඩායම් සමගම බාර්සිලෝනා ලියාපදිංචි සංගමයක් ලෙස සංවිධානය වී තිබේ